הוועדה המיוחדת לפניות הציבור, כנסת 20, פרוטוקול מספר 146, 2018-07-03 12:00

ישראל אייכלר: ברוכים הבאים לדיון של הוועדה לפניות הציבור בנושא פניות ציבור בנושא היעדר ייצוג הולם לכלל המגזרים בקופת חולים מאוחדת.

ישראל אייכלר: אנחנו מדינה שמדברת הרבה נגד גזענות, נגד אפליות, נגד הגמוניות, על הצורך להכיל את כולם.

ישראל אייכלר: ויש הרבה הרבה חוקים שאנחנו מחוקקים, אם חנות לא רוצה למכור למישהו משהו או איזשהו יחס שונה העולם מתהפך בעיקר אם יש לו הד תקשורתי.

ישראל אייכלר: אמנם יש הרבה אפליות במדינה שאין להן הד תקשורתי וזה עובד כבר 70 שנה, הרבה הרבה אפליות נגד הרבה הרבה אנשים אשר אינם מקושרים.

ישראל אייכלר: אבל בדברים הרשמיים, בממסד הרשמי הכל הולך לפי שוויוניות מה שנקרא.

ישראל אייכלר: זה מצחיק אותי כאיש ציבור, זה לא שייך לנושא, בכנסת יש מפלגות שיש בהן פריימריז, מה שהולך שם, איזה מן שוויוניות שיש שם בפריימריז אני לא צריך לספר לכם.

ישראל אייכלר: אבל יש גם מפלגות שבאופן רשמי אין שם פריימריז ואין שם שום שקיפות ושום דבר.

ישראל אייכלר: אבל זה במפלגות עצמן, אז מה אנחנו רוצים מהממסדים.

ישראל אייכלר: אבל לא, מפלגות זה דבר וולונטרי שכל אחד בוחר, זכות הבחירה.

ישראל אייכלר: לעומת זאת, במוסדות שלטוניים או צרכניים אי אפשר לסבול שום אפליה.

ישראל אייכלר: קופות החולים אומרות שאינן מוסדות שלטוניים, ולכן העניין של ייצוג הולם שהכנסת כבר חוקקה לנשים, לערבים, לחרדים, לכל מיני אנשים, אתיופים וכל זה, לא שייך אצלם.

ישראל אייכלר: אבל אני חושב שהצד הצרכני פה דורש כן.

ישראל אייכלר: אפילו נניח אם מבחינה משפטית הם יגידו שהם לא חייבים, אבל אם יש קופה שהולכת וצוברת תאוצה בקרב ציבור מסוים, והציבור הזה לא מיוצג שם, אז הציבור יכול להצביע ברגליים.

ישראל אייכלר: ולכן חשוב מאוד גם לקופות החולים, בפרט שהן ניזונות רובן ככולן כמעט במאה אחוז מכספי הציבור שלנו, של משרד הבריאות ושל הביטוח הלאומי, שהציבור משלם את מס הבריאות.

ישראל אייכלר: ולכן אני חושב שהעניין של השוויוניות והייצוג זה דבר לא פחות חשוב מאשר בכנסת, בעיריות או בכל מקום שהציבור משלם שם מיסים.

ישראל אייכלר: אנחנו מתכנסים בגלל פניות, אנחנו עם פניות ציבור, אנחנו לא בוועדת הבריאות.

ישראל אייכלר: אני חבר גם בוועדת הרווחה, העבודה והבריאות, אבל פה אני עוסק בצד הציבורי, בצד פניות הציבור.

ישראל אייכלר: קיבלנו פניות בטענה שאין ייצוג לאחוזים לא מבוטלים לציבור המבוטחים בהנהלת מאוחדת מכל מיני מגזרים, לא בדירקטוריון ולא במועצה.

ישראל אייכלר: מהפנייה עולה כי לפני תקופה קצרה, כמה שנים, התקיים הליך לבחירת חברי מועצה חדשים, הליך דמוקרטי וחוקי ונבחרו הרבה אנשים.

ישראל אייכלר: זה היה ב-2013, התקיימו בחירות דמוקרטיות, חוקיות, בראשות שופט בדימוס.

ישראל אייכלר: בא משרד הבריאות דאז ובתואנות שונות פיזרו את חברי הדירקטוריון הנבחרים, כך לפי הפניות.

ישראל אייכלר: אנחנו נשמע את הפניות בעצמן כי אני לא רוצה ולא צריך לנקוט עמדה בעניין.

ישראל אייכלר: חברי הדירקטוריון מאוחדת הוותיקים פנו לבג"צ, לכן ערכו תקנון חדש, הם ביטלו את הליך הבחירות והכניסו דרישות לסף כניסה להנהלה כדי למנוע מכל מיני ציבורים להיות שם.

ישראל אייכלר: קיבלנו התייחסות מקופת חולים מאוחדת שאומרת ש"ייצוג הולם משמעו בחוק שירות המדינה מחייב את המדינה למתן ייצוג למגזרים הקבועים בחוק.

ישראל אייכלר: קופת חולים מאוחדת אינה חלק משירות המדינה ואינה מסמנת את עובדיה לפי מגזרים".

ישראל אייכלר: לא הייתה שום דרישה, אני מבין מהפניות, שעובדים יהיו לפי מגזרים אלא נבחרים, דירקטורים, כך שהתגובה פה לוקה באי רלוונטיות, לא מדובר על עובדים.

ישראל אייכלר: לכן בהעדר הנתונים האלה לא יוכלו לענות לשאלתנו.

ישראל אייכלר: "יתרה מזאת, קופת חולים ככל גוף רפואי בוחרת את עובדיה על פי קריטריונים מקצועיים".

ישראל אייכלר: זה ברור, אני לא רוצה שתבחרו רופאים ואחיות לפי מגזרים.

ישראל אייכלר: גם כאן, בעניין של רופאים בבתי חולים מאוד מקפידים שלא תהיה אפליה על רקע גזעני או מגזרי.

ישראל אייכלר: אני רואה בבתי חולים רופאים ערבים, יהודים, אחים, אחיות מכל הסוגים.

ישראל אייכלר: ואין דבר כזה שבית חולים לא יעסיק - - - יותר מזה, יש בית חולים באזור מסוים שמעדיף באמת, לטובת החולים, שיהיו שם למשל - - - אני אגיד לכם איפה, הדסה בהר הצופים, רוב העובדים הם ערבים כי הם באמת מתקשרים יותר טוב עם רוב האוכלוסייה שבאה לבית החולים הזה.

ישראל אייכלר: כך שגם לגבי העובדים צריך לאפשר.

ישראל אייכלר: אבל עובדים אני רוצה שזה יהיה מקצועי.

ישראל אייכלר: בנבחרים ודברים כאלה אני חושב שאסור לאפשר שום גזענות.

ישראל אייכלר: זה שקופת חולים אינה חלק משירות המדינה זה נכון משפטית, אין על מה לדבר, אתם לא חלק משירות המדינה, אבל להגיד שזה אינו מוסד של המדינה ושל הציבור, מה זה המדינה, הציבור שמשלם ביטוח בריאות, זו תגובה לא - - - אבל אתם יודעים מה, יש פה את תמיר מוריץ, היועץ המשפטי של קופת חולים מאוחדת.

ישראל אייכלר: יש לנו את ראש חטיבת רגולציה במשרד הבריאות מר מוריס דורפמן, ואתם תצטרכו להתייחס לדברים האלה.

ישראל אייכלר: אבל בראש וראשונה נשמע את הפונים עצמם – משה פרקוף, בבקשה.

משה פרקוף: אני חבר קופת חולים מאוחדת.

משה פרקוף: היו בחירות בשנת 2013, ראיתי מודעה, קיבלתי למייל הודעה שיש בחירות, הגשתי מועמדות, היו עוד כמה שהגישו מועמדות, היו בחירות בסניף, הגיעו לשם מאות איש- - -

שלומית אבינח: בחירות למה לצורך הפרוטוקול.

משה פרקוף: בחירות למועצה אבל זה קודם כל צירים לוועידה.

משה פרקוף: איך שבנויה מאוחדת היום זה בנוי משלוש שכבות, איך שזה היה בנוי, עכשיו ביטלו את זה, אבל זה היה שלוש שכבות.

משה פרקוף: היו צירים של ועידה, זה כמו חברי כנסת, אחר כך יש את המועצה שזה כמו חברי ממשלה ואחר כך יש את הדירקטוריון שזה כמו השרים.

משה פרקוף: משהו כזה, זה שלוש שכבות.

משה פרקוף: אז בהתחלה היו בחירות לשכבה הראשונה של הצירים, שנבחרו 60 נבחרים מכל הארץ, היו בחירות בכל הארץ, זה התפרסם בכל הרשומות וכל מי שרצה יכול היה לבוא להיבחר, זה נעשה בראשות השופט בדימוס שבדק את כל הליך הבחירות ואישר אותן וזה עבר את כל ההליכים - - -

ישראל אייכלר: אתה זוכר את שמו של השופט?

משה פרקוף: השופט צור, לא זוכר את השם שלו.

משה פרקוף: הכל עבר כדת וכדין ואז עשו כינוס לכל הוועידה.

משה פרקוף: כשעשו כינוס לכל הוועידה אז התאספו שם ומטבע הדברים היות וקופת חולים מאוחדת היום מאגדת בתוכה למעלה מ-40% מהציבור החרדי ועוד 15% מהמגזר הערבי אז נבחרו אחוזים מאוד גבוהים מהציבור החרדי לשמש כצירים.

משה פרקוף: כשהגענו לשם אז היו כמה אנשים במקום שעיניהם, הם פשוט לא הבינו מה שקורה פה, הם לא היו רגילים לדבר כזה, שפתאום יש ציבור חרדי בתוך דבר כזה, הם לא תכננו את זה, לא יודע מישהו שם לא מצא חן בעיניו הדבר הזה.

ישראל אייכלר: בשפה הסלנגית קוראים לזה לא בא לו טוב בעיניים.

משה פרקוף: ובוועידה הזאת התכנסנו והתחילו לבחור חברי מועצה, בחרו 14 חברי מועצה מתוך 42 או 18.

משה פרקוף: אחרי שגמרנו את הוועידה והלכנו הביתה, יום אחד מקבלים מכתב ממשרד הבריאות שהכל מתבטל ומבוטל.

ישראל אייכלר: באיזו זכות?

משה פרקוף: שרת הבריאות אז הייתה יעל גרמן.

משה פרקוף: היא כתבה מכתב שלם שהיה פעם למאוחדת, אני אפילו לא ידעתי מזה, היה איזושהי ביקורת, יצאה ביקורת על התפקוד של הנהלת מאוחדת והיא כתבה שם שבעצם יש פה קבוצה, כמו מאפיה, שבאים להשתלט על מאוחדת ממגזר מסוים, ככה היא כתבה, היא כתבה שלכולם יש שיוך מגזרי דומה שהתארגנו ביחד, אני לא הכרתי אף אחד משם, וכל אחד שהגיע כל אחד הגיע ממקום אחר בארץ, הם חושבים שכל החרדים מכירים אחד את השני, אני לא יודע מאיפה זה מגיע הסטריאוטיפים האלה אבל - - -

ישראל אייכלר: מעניין אותי מה שהיא אמרה.

משה פרקוף: היא אמרה שכולנו התארגנו ואנחנו המשך של אותה ביקורת שהייתה נגד מאוחד, אנחנו מאפיה שמנסים להשתלט על ההנהלה של מאוחדת.

משה פרקוף: זה מה שהיא כתבה, ולכן היא מבטלת את כל הבחירות.

ישראל אייכלר: היא כתבה מאפיה?

משה פרקוף: היא כתבה התארגנות שהתארגנו פה - - -

ישראל אייכלר: מאוד חשוב לדייק בדברים שלה כי אני רוצה להבין והכל לפרוטוקול והכל יובא לדיון ואנחנו מתייחסים מאוד ברצינות לדברים שלך.

ישראל אייכלר: אז תנסה להגיד מה היא כתבה.

ישראל אייכלר: זכותך לחפש בינתיים - - -

משה פרקוף: "העומד בראש מכוח - - - שלושה חברים נוספים שלכולם שיוך מגזרי דומה ניכר מהפרוטוקול כי בחירתם של השלושה נעשתה על פי יוזמה ודחיפה פעילה של קבוצת צירים בוועידה שפעלה כדבוקה, להלן הקבוצה, והניעה את עיקר המהלכים שסבבו את דיוני הוועידה, ככל הנראה בשיתוף פעולה בין המעגל הפנימי והגרעיני של הקבוצה למעגלים נוספים של נאמניהם בוועידה" כאילו יש נאמנים ויש - - -

ישראל אייכלר: תמשיך מה שהיא אמרה.

משה פרקוף: "המצביעים בוועידה הרימו את ידם לטובת המועמדים בלי שבהכרח ידעו מי הם ובלי שעמדו בפניהם קורות חיים שלהם בלא שנעשה ניסיון של מליאת הוועידה אולי אינה הפורום המתאים לו.

משה פרקוף: אך לשם כך ממש קיימת ועדה מתמדת שמבצעת תפקידה כהלכה בשירות הוועידה".

ישראל אייכלר: ומה החליטה?

משה פרקוף: היא כותבת שזה היה בזאר הישיבה הזאת.

משה פרקוף: חיפוש ממוקד - - - אווירת בזאר - - -

ישראל אייכלר: מה זה בזאר, היו שם הרבה תורכים?

ישראל אייכלר: בזאר זה מונח של שוק תורכי.

ישראל אייכלר: נו, הלאה, מה המסקנה שלה.

משה פרקוף: שצריך לבטל את הבחירות, זה לא רעיון טוב וצריך לבטל אותו.

משה פרקוף: כל הרעיון של בחירות זה לא יביא את התוצאה - - - אנחנו הקמנו את הבחירות בשביל לפתוח דף חדש ונקי ולהוציא את כל הישנים ובעצם אנחנו מקבעים את כל הבעיות שהיו במאוחדת על ידי שאנחנו מכניסים פה את הציבור החרדי לתוך ההנהלה.

ישראל אייכלר: מה עשיתם עם זה?

משה פרקוף: מה שקרה אחר כך, היא גם ביטלה את הדירקטוריון הקיים.

משה פרקוף: הדירקטוריון הקיים הלכו לבג"ץ- - -

ישראל אייכלר: הדירקטוריון שהיה נבחר מימים ימימה.

משה פרקוף: כן, שהיו קיימים אז.

משה פרקוף: היא גם כן סילקה אותם הביתה והיא מינתה זמנית דירקטוריון חדש.

משה פרקוף: הדירקטוריון הוותיק הלך לבג"ץ - - -

ישראל אייכלר: יש לה סמכות, לשר הבריאות, למנות דירקטורים בוועדה קרואה כזו?

ישראל אייכלר: אני שואל אותך, יש לה סמכות משפטית למנות על קופת חולים?

מוריס דורפמן: יש לה סמכות ל- - -

ישראל אייכלר: זאת אומרת, לליצמן יש היום סמכות למנות ועדה קרואה על קופת חולים מאוחדת על פי אותו חוק?

ישראל אייכלר: או שחוק אחד לליצמן וחוק אחד לגרמן?

מוריס דורפמן: לליצמן - - - לשר הבריאות יש סמכויות - - - יש סמכויות גם - - - היה פה שינוי מאוד משמעותי, הוא שינה את תקנון הקופה, שונה תהליך, הרבה תהליכים שהתנהלו בקופה - - -

ישראל אייכלר: יש לשר סמכות לשנות תקנון של קופת חולים.

מוריס דורפמן: כן.

ישראל אייכלר: טוב, אני - - -לשמוע את זה.

ישראל אייכלר: אתה סיימת?

משה פרקוף: יש לי עוד דבר אחד – הלכו לבג"ץ, אני באתי לבג"ץ רק כמשקיף, הסתכלתי מה שקרה שם.

משה פרקוף: הבג"ץ פסק שבעצם היא ביטלה את זה שלא כדין, צריך להחזיר את מה שהיה, לא לעשות שום שינויים - - -

ישראל אייכלר: בג"ץ פסק שביטול הדירקטוריון הקודם - - - שלא כדין?

משה פרקוף: כן.

משה פרקוף: היא התחילה להגיד שיש סיבה בגלל שנעשה פה עוול בכל המערכת ורואים שיש פה שחיתויות - - -

ישראל אייכלר: ולבחירות עצמן בג"ץ לא התייחס?

משה פרקוף: הבג"ץ אמר שהיות ויש פה חשש אולי, בבחירות האלה, זה התנהל לא בצורה נכונה אז נעצור את הכל ונראה איך נסדר את התקנון בצורה כזאת שלא תהיה קבוצה שתוכל להשתלט על מאוחדת.

ישראל אייכלר: זה גם בג"ץ פסק.

משה פרקוף: שיתנו 90 יום בשביל לדון איך לסדר את התקנון בצורה שתהיה שקיפות ושיראו שהכל מתנהל כדין.

ישראל אייכלר: מה היה אחרי ה-90 יום?

משה פרקוף: עברו 90 יום, לא קרה שום דבר.

משה פרקוף: אחרי תקופה יותר ארוכה יום אחד יש תקנון חדש.

משה פרקוף: כמה תקנון חדש – לא התבקשו על ידי בג"ץ להכין תקנון חדש ולא זאת הייתה המטרה, המטרה הייתה פשוט להמשיך את הליך הבחירות כמו שהיה בצורה יותר נכונה.

משה פרקוף: לא המשיכו את תהליך הבחירות.

משה פרקוף: בתקנון החדש כתבו שכל הבחירות מבוטלות, הכל בטל ומבוטל, הקימו מערכת חדשה.

משה פרקוף: כאשר היועץ המשפטי של הקופת חולים המאוחדת הקודמת שזה היה מומי דיין, יחד עם יושב ראש המועצה קיבעו לעצמם את הסמכויות שלהם, נתנו לעצמם סמכויות יתר מפליגות במערכת והשאירו את עצמם בצורה כזאת שהם יישארו כמעט לעולם ועד.

משה פרקוף: היועץ המשפטי הקודם של הקופה נבחר בלי שום מכרז ובלי שום דבר והוא היה שם שנים רבות ועם סכומי עתק.

משה פרקוף: והוא קיבע את עצמו יחד עם יושב ראש המועצה, הם קיבעו את עצמם - - -

ישראל אייכלר: הוא עד היום היועץ המשפטי?

משה פרקוף: היום יש יועץ משפטי חדש.

ישראל אייכלר: מה זה חדש, כמה זמן?

קריאה: חצי שנה.

ישראל אייכלר: חצי שנה בלבד.

ישראל אייכלר: כמה שנים היועץ המשפטי ההוא היה?

משה פרקוף: המון שנים.

ישראל אייכלר: איך קראו לו?

פראג דאהר: פרופסור מומי דהן.

משה פרקוף: לא פרופסור, יש שני מומי דהן.

שלומית אבינח: הפרוטוקול פומבי, אל תגידו שמות כי - - -

ישראל אייכלר: לא, אנחנו עוסקים בעניין ציבורי ואנחנו שאלנו על תפקידים ציבוריים.

ישראל אייכלר: אנחנו לא אומרים שמות של חולים, של פונים, זה אנחנו מאוד מקפידים בפרוטוקולים.

ישראל אייכלר: אבל פה מדובר בתפקידים ציבוריים, כמו שאני לא אגיד מי היה שר הבריאות אז או מי שהיום שר הבריאות.

משה פרקוף: יש לי פה את התקנון החדש שהם עשו ורואים לאורך כל הדרך של התקנון "חברי ועדת איתור, יושב ראש המועצה, יושב ראש המועצה ישמש כיושב ראש ועדת משנה, זכות וטו לדחות מינוי מועמד יש ליושב ראש המועצה"

ישראל אייכלר: מי זה יושב ראש המועצה?

משה פרקוף: יניב עצמון.

משה פרקוף: "חברי ועדת איתור, למעט יושב ראש המועצה, לא יכהן כחבר הדירקטוריון גם" לכל אורך הדרך הם שמרו לעצמם את השליטה שלהם במערכת - - -

ישראל אייכלר: פשוט דיקטטורה הם עשו.

משה פרקוף: חד משמעית.

משה פרקוף: וגם חברי ועדת איתור הם בחרו אנשים שאין להם שום קשר לציבור שמייצג את מאוחדת.

משה פרקוף: הם ביקשו שוועדת איתור יהיה אחד מ- - - שבנק ישראל יבחר את זה, אחד מעובדי בנק ישראל יהיה חבר ועדת איתור.

ישראל אייכלר: ועדת איתור של מה?

משה פרקוף: לבחור מועמדים להנהלה.

ישראל אייכלר: לדירקטוריון?

משה פרקוף: למועצה.

ישראל אייכלר: זאת אומרת לא לבחור מנהל, מנכ"ל או משהו כזה.

ישראל אייכלר: לבחור חברים.

משה פרקוף: חברים שהם אמורים להיות נציגי ציבור.

ישראל אייכלר: על זה צריך ועדת איתור?

משה פרקוף: כן.

משה פרקוף: אז הם הקימו ועדת איתור של - - -

ישראל אייכלר: אני לא זוכר תקדים כזה, אם זכרוני אינו מטעני ואם אני יודע משהו על ועדות איתור, אני לא זוכר ועדות איתור לנבחרים, אני זוכר ועדות איתור למנכ"לים.

משה פרקוף: תנאי סף לחברי מועצה - - -

ישראל אייכלר: אולי הערה של היועץ המשפטי - - -

תמיר מוריץ: רק לדייק את הדברים - - - זה לא שבחרו נציגים לוועדת איתור אלא קבעו בתקנון מנגנון כיצד תיקבע הוועדה הציבורית.

תמיר מוריץ: לזה אתה מתכוון שאתה אומר ועדת איתור, נכון?

תמיר מוריץ: ועדה ציבורית.

תמיר מוריץ: ועדה ציבורית מורכבת משלושה שזה שופט בדימוס שמתמנה על ידי נשיא בית המשפט העליון.

תמיר מוריץ: השופט הוא שופט בדימוס של או בית משפט מחוזי או בית משפט עליון.

תמיר מוריץ: נציג שמתמנה על ידי ועד ראשי האוניברסיטאות ונציג שמתמנה על ידי נגידת בנק ישראל.

ישראל אייכלר: זאת אומרת, הציבור אין לו שום אמירה, רק גורמים שלטוניים.

ישראל אייכלר: בית משפט עליון, בנק ישראל ואוניברסיטאות.

תמיר מוריץ: זו ועדה ציבורית.

תמיר מוריץ: יש גם - - -

ישראל אייכלר: זה לא ציבורי, זה אנטי ציבורי.

תמיר מוריץ: היא נקראת הוועדה הציבורית, היא בוחרת את הנציגים, אוקיי- - - אני פשוט מנסה להבהיר את המושגים - -

ישראל אייכלר: בוחרת את הנציגים בהנהלה.

תמיר מוריץ: - - מעבר לזה יש גם ועדה שמביאה לידי ביטוי את הציבור שזו הוועדה הקופתית מה שנקרא.

תמיר מוריץ: יש שתי ועדות, אוקיי - - -

ישראל אייכלר: טוב, אז אתה תרחיב אחר כך, אני חשבתי שאתה רוצה איזה הערה.

תמיר מוריץ: פשוט רציתי לסדר את זה.

ישראל אייכלר: טוב מאוד, חשוב מאוד, כדי שתהיה ברורה התמונה.

משה פרקוף: אם כבר מכניסים כאלה אנשים הייתי מכניס גם כן את ועד הישיבות אולי גם כן בתור נציג.

משה פרקוף: זה אותה משמעות יש לזה.

ישראל אייכלר: לא, בסדר, אני רוצה - - -

משה פרקוף: אוקיי, עכשיו גם בתנאי הסף בשביל להיבחר לחבר מועצה - -

קריאה: עכשיו סידרו את זה.

משה פרקוף: - - היה שצריך להיות עם תואר ראשון שלרוב הציבור החרדי אין.

ישראל אייכלר: לא שלרוב, זה לאף אחד כמעט.

משה פרקוף: יש כמה שיש להם.

משה פרקוף: יש פה - - -

ישראל אייכלר: בודדים, בודדים ממש.

משה פרקוף: בודדים שיש להם, נכון.

ישראל אייכלר: בכל אופן, אני לא שמעתי שקופת חולים מאוחדת כשהיא פונה לעשרות אלפי ערבים וחרדים להיות חברים בקופה דורשת מהם להיות תואר ראשון או תואר שני.

ישראל אייכלר: אתה חייב להיות Linkage ברור, בין הציבור שמרכיב את הקופה, כי קופת חולים בבסיסה, גם קופת חולים מאוחדת וגם קופות חולים אחרות, כל הרעיון של קופות חולים זה שותפות של בריאים וחולים כדי שכשאתה תהיה בריא תשלם לחולים והחולים כשהם יצטרכו הם יקבלו.

ישראל אייכלר: זה לא איזה משהו שצריך - - - בשביל להיות רופא אני מבין שצריך תואר ראשון ותואר שני.

ישראל אייכלר: אבל לנהל דברים, זאת אומרת, לבחור ולהיבחר בהנהלה זה חייב להיות לציבור.

ישראל אייכלר: ואם הציבור החרדי יהיה מודר מההנהלה אני לא יודע שום סיבה שהציבור החרדי יהיה קליינט, לקוח של מאוחדת או של כל קופה אחרת שיעשה את זה.

ישראל אייכלר: ואני אומר את זה למען הגילוי הנאות, אני חבר בקופת חולים מאוחדת, אף פעם לא השתתפתי בבחירות, אבל 69 זה מספיק זמן, אני חושב שאין פה וותיקים - - -

קריאה: שנה יותר ממני.

ישראל אייכלר: אז אני במאוחדת ואני מאוד מרוצה מבחינת השירות.

ישראל אייכלר: אבל אם אני אשמע שיש קופה שרוצה להפלות ערבים, דרוזים או חרדים או כל אדם אחר בשיטות דיקטטוריות ואחרות אני לא אחשוב שאני יכול להיות חבר בקופת חולים כזאת.

משה פרקוף: אני רק רוצה עוד משפט אחד להוסיף שגם בתגובה של מאוחדת שכתב היועץ המשפטי הוא גם כן התייחס לזה והתייחס אלינו גם כן באותה צורה.

משה פרקוף: "העותרים הם חלק מאותה קבוצה של מי שתוארו בתגובת המדינה כגורמים בעלי אינטרס".

משה פרקוף: ככה גם כן קופת חולים - - -

ישראל אייכלר: לא הבנתי, תגיד את המשפט עוד פעם.

תמיר מוריץ: אתה מדבר - - - של בית המשפט.

משה פרקוף: שהוגש לפני שנה וחצי, של עובדים - - - הבג"ץ שהגשנו.

ישראל אייכלר: מה הוא אמר, תגיד את זה עוד פעם.

משה פרקוף: "העותרים", בסעיף 72, בתגובה מטעם המשיבה לבקשת צו ביניים: "העותרים הם חלק מאותה קבוצה של מי שתוארו בתגובת המדינה כגורמים בעלי אינטרס.

משה פרקוף: בעתירתם הם מציגים עצמם כמי שבאים בבית המשפט בשם האינטרס הציבורי ובשם הצורך להבטיח ייצוג לכל האוכלוסיות החברות בקופת חולים, אלא שמדובר בהצגה מטעה של הדברים.

משה פרקוף: העותרים אינם מייצגים את אינטרס כלל חברי הקופה אלא אינטרס של קבוצת מיעוט מאורגנת אשר המדינה בתגובתה כתבה עליה כי אינה רואה לנגד עיניה את טובת המבוטחים אלא את עצם המשך החזקתם של גורמים בעלי אינטרס במוסדות הניהול".

ישראל אייכלר: קבוצת מיעוט.

ישראל אייכלר: אני חשבתי שמדינת ישראל היא מכבדת מיעוטים, מקדמת מיעוטים.

פראג' דאהר: לא במאוחדת.

ישראל אייכלר: אז עכשיו אתה, פראג' דאהר, בדיוק עכשיו רציתי להעביר לך את זכות הדיבור.

פראג' דאהר: תודה רבה אדוני יושב ראש הוועדה.

פראג' דאהר: שמי פראג' דאהר סג'ור, דרוזי מהצפון.

ישראל אייכלר: רבי ישמעאל כהן גדול.

פראג' דאהר: .

פראג' דאהר: אני בבחירות 2013 גם ראיתי בעיתון באמת, הגשתי בתום לב מועמדות.

פראג' דאהר: ואצלי מה שיפה היה, באמת שאני פניתי, אני איש ביטחון עד היום, קצין בצה"ל, עשו לי בחירות בסכנין.

פראג' דאהר: בחירות של מאוחדת, היה יושב ראש ועדה, היו משקיפים.

פראג' דאהר: באו הצביעו בשבילי חבר'ה יהודים, חבר'ה דרוזים וחבר'ה ערבים מוסלמים ונוצרים, בסכנין, דרוזים, בכיף, זה אשכרה דו קיום.

פראג' דאהר: היו בחירות, אדוני, תמיר - - - בוועדה.

פראג' דאהר: בחירות לגאליות, היה משקיף, יושב ראש ועדה, היה מישהו בביטחון כל היום מסתכל שהערבים חלילה לא יזייפו.

פראג' דאהר: אני אהבתי את זה, אני איש חוק, כל המשפחה שלי אנשי חוק וסיפרתי לך - - -

ישראל אייכלר: כמה דרוזים יש בסכנין?

פראג' דאהר: אין דרוזים בסכנין, דרוזים זה בצפון.

ישראל אייכלר: אני אומר את זה בשביל הפרוטוקול שיהיה.

פראג' דאהר: ברור.

פראג' דאהר: אף דרוזי לא בסכנין.

פראג' דאהר: אני גם התפלאתי למה בסכנין אין דרוזי אחד ויש מגזר דרוזי, אבל אין לי שום בעיה עם זה.

פראג' דאהר: רוב סכנין, עראבה, תל חנה, כרמיאל, באו והצביעו בשבילי.

פראג' דאהר: עליתי בשלב של הצירים שזה 120 כמו הכנסת, היו 120 כמיטב זכרוני.

פראג' דאהר: אחרי זה גם נבחרתי ממלא מקום למועצה.

פראג' דאהר: ואדוני, אני הגעתי פעמיים, באמת בתום לב לא הכרתי כלום, אני מכיר את המאוחדת, לא ידעתי מה זה מועצה.

פראג' דאהר: אני מגיע לשם, ראיתי, אדוני היושב ראש, ראיתי שם דבר שאני הזדעזעתי.

פראג' דאהר: יש שם ראש מועצה שעד היום הוא מכהן המון שנה, ראש ממשלה במדינת ישראל מתחלף, נשיא המדינה מתחלף ואתה גם תתחלף וגם אני אתחלף, הוא לא מתחלף, יניב עצמון תכתוב - - - עד כמה שנים - - -

ישראל אייכלר: איך באמת הגעת לעניין הזה, למה רצית להיות - - -

פראג' דאהר: הייתי במועצה.

פראג' דאהר: אני נקרא איש ציבור במגזר הדרוזי בערבית - - -

ישראל אייכלר: אתה עוסק בענייני ציבור.

פראג' דאהר: בדיוק.

פראג' דאהר: אני המון, במשרד הבריאות גם מכירים אותי - - -

קריאה: - - -

פראג' דאהר: נבחרתי נציג של החבר'ה, אני גם במזרח ירושלים מאוד מוכר - - - במאוחדת וסיפרתי לו בזמנו לתמיר את העניין.

פראג' דאהר: מה שכאב לי זה שני דברים.

פראג' דאהר: אני גם הייתי אצל המחליפה שלך הקודמת, הייתי אצלה בתקופת מעבר אחרי שהגברת הגרמן עזבה את הלשכה, היה חבר הכנסת צחי הנגבי שר, באתי לשם עם עוד חבר'ה, אותך ראיתי, אני לא מכיר אתכם, בפנים רק.

פראג' דאהר: ואני אמרתי לה, תגידי את האמת, על המצפון שלך, האם טעית בהחלטה?

פראג' דאהר: היא אמרה לי, כן טעיתי.

פראג' דאהר: הייתם נוכחים, צחי הנגבי היה במקום אמר טעיתי כשהסכמתי - - - שאתה החלפת, איך קוראים לה?

פראג' דאהר: רוויטל, סמנכ"לית של משרד הבריאות, היה צחי הנגבי השר.

פראג' דאהר: סמנכ"לית לענייני קופות חולים.

פראג' דאהר: היא אמרה לי טעיתי ש- - -

קריאה: - - -

פראג' דאהר: משהו כזה.

ישראל אייכלר: זה השם?

פראג' דאהר: כן.

פראג' דאהר: בטוח רוויטל.

פראג' דאהר: היא אמרה טעיתי כשהסכמתי עם הגברת גרמן, הבחירות היו חוקיות.

פראג' דאהר: אמרתי לה תודי, לחצתי אותה לקיר והיא הודתה.

פראג' דאהר: חבר הכנסת צחי הנגבי היה השר הזמני והוא הודה לפני כולם שעשתה טעות.

פראג' דאהר: היא אמרה, טעיתי, נכון, זה לא פייר.

פראג' דאהר: כי אמרתי לה, ממתי שר במדינת ישראל, במדינת שלטון החוק לוקח סמכות של בית משפט, אתם הזרוע המבצעת, אתם השרים, אתם לא המחוקקת, אתם לא - - - אני נבחרתי כחוק וכדין, אמרתי לה.

פראג' דאהר: על סמך מה?

פראג' דאהר: אני לא הכרתי אף אחד מהחבר'ה, אני באתי באמת בתום לב.

פראג' דאהר: אבל ראיתי מה שיש שם ואמרתי לו גם את זה לאדון תמיר, ליועץ המשפטי שאני מאוד מכבד, אגב הוא איש נחמד, לפחות ככה ראיתי עד עכשיו.

פראג' דאהר: אמרתי לו את דעתי שם הקומונה, עם הקומונה, המועצה הקודמת, יושב ראש מועצה לא התחלף עד היום - - -

ישראל אייכלר: לא, אבל צריך להיות בקומונה הנכונה.

פראג' דאהר: אני לא רוצה להיות בקומונה הנכונה.

פראג' דאהר: אני רוצה שלטון חוק, אני איש חוק, אגב, אני איש ביטחון, יש לי - - - ואבא שלי גיבור ישראל וכל החיים רק חוק.

ישראל אייכלר: מה זה גיבור ישראל?

ישראל אייכלר: תפרט.

פראג' דאהר: קיבל אות הגבורה של - - - אנחנו אנשים שאוהבים חוק, לא רוצה קומבינות - - -

ישראל אייכלר: יש לו אות גבורה מהצבא?

פראג' דאהר: כן.

ישראל אייכלר: אני רוצה שזה יהיה בפרוטוקול, פשוט מאוד.

פראג' דאהר: חרדק, חרדק - - -

ישראל אייכלר: אצל הדרוזים, הסבירו לי, פעם הסביר לי מפקד דרוזי שאצל דרוזי אם אתה דתי מותר לך לגעת בספרים ואם לא אסור לך לגעת פשוט.

ישראל אייכלר: זאת אומרת, אין את העירוב הזה, זה ברור.

פראג' דאהר: אני עדיין חילוני אני מתכוון, אני גם מאמין אז זה חשוב.

פראג' דאהר: לגופו של עניין, אדוני יושב ראש הוועדה, אני חושב שנגרם לנו עוול.

פראג' דאהר: באמת.

פראג' דאהר: ואני, לא מעניין אותי מגזרים.

פראג' דאהר: אני באתי כנציג הערבים ויש פה עוד שני חבר'ה, אני לא רוצה להאריך כי יש פה אנשים.

פראג' דאהר: מכל המגזרים, גם מוסלמים, גם נוצרים בחרו בי וגם חבר'ה יהודים אפילו בסכנין.

פראג' דאהר: ובשנייה אחת הפכו את הקערה על פיה וזרקו אותנו לעזאזל וכל מיני טענות, קומונה, לא מעניין אותי כל הקומונה - - - לחרדים.

פראג' דאהר: אני נבחרתי כדת וכדין, שרה במדינת ישראל לא יכולה לפסול בחירות, בחיים לא שמעתי דבר כזה.

פראג' דאהר: שתלך לבית משפט ובית המשפט יפסוק.

ישראל אייכלר: אם היא הייתה כן יכולה משפטית אז אנחנו נדרוש משר הבריאות הנוכחי כוועדת כנסת שיפעיל את סמכותו על פי אותן תקנות שמאפשרות לו לשנות תקנון של קופה כדי לאפשר לכל המגזרים, לא יישמע ולא יראה שרק מגזר מסוים שבא מאזור קומונה מסוימת יוכל לשלוט על כל המגזרים, כל העדות, כל העמים.

ישראל אייכלר: כל מי שחבר בקופת חולים יוכל להיות שותף לכל ההחלטות שם.

ישראל אייכלר: תודה רבה לך פראג'.

ישראל אייכלר: אני רוצה לאפשר לד"ר דבש רמדאן.

דבש רמדאן: כן אדוני, אני ד"ר להנדסה אזרחית, אני יושב ראש של סורבחר, כ-40,000 איש - - -

ישראל אייכלר: בירושלים?

דבש רמדאן: בירושלים, כן.

דבש רמדאן: ואני בעזרת השם מתמודד למועצת העיר השנה הזאת באוקטובר - - -

ישראל אייכלר: עיריית ירושלים?

דבש רמדאן: עיריית ירושלים כסיעה במיוחד למזרח ירושלים.

דבש רמדאן: ואני, בעזרת השם, נצליח ויהיה לנו ייצוג הולם כמו שצריך.

דבש רמדאן: ואני כאיש ציבור, אני דורש מכבודך, כבוד השר, שגם כן ההסבר במגזר הערבי איננו שקיפות, איננו גם בקופת חולים מאוחדת וגם בשאר הקופות חולים, לכן אין מספיק ייצוג הולם במגזר הערבי.

דבש רמדאן: בשביל זה אנחנו חלק מהמדינה וחלק מירושלים, אני מבקש מכבודך שאם תאפשר את החוקים שיהיו שקופים והסבר ויהיה לנו ייצוג כמו שצריך.

ישראל אייכלר: אתה נבחרת באותה תקופה?

דבש רמדאן: לא.

ישראל אייכלר: אתה מדבר על עכשיו.

דבש רמדאן: אני מדבר על עכשיו.

ישראל אייכלר: מוניר אבו טיר.

מוניר אבו טיר: 25 שנה במקצוע במד"א ו-39 הגיל.

מוניר אבו טיר: אני אחד הנציגים במזרח ירושלים שאני יודע מה הבעיות שלהם במאוחדת וכל הדברים האלו, מכיר שם את כל החינוך וכל בית הספר במגזר הערבי.

מוניר אבו טיר: פשוט מאוד אין לנו נציג, אין מישהו שידבר בשמנו.

מוניר אבו טיר: אנחנו כמעט 15% ערבים.

מוניר אבו טיר: במזרח ירושלים לבד יש בערך מעל 100,000 חברים בקופת חולים מאוחדת.

מוניר אבו טיר: ויש אולי נציג אחד, אין - - -

ישראל אייכלר: איפה אתה גר במזרח ירושלים?

מוניר אבו טיר: אני ליד הר חומה, אום טובה.

מוניר אבו טיר: למשל יש לנו איזה אדם אחד שיש לו קבלן, לבד יש לו 43,000 חברים בקופת חולים מאוחדת.

מוניר אבו טיר: אז כאן אנחנו דורשים איך לשמור על היחס והדברים האלו.

מוניר אבו טיר: יש לנו כאן את הוועדה הקודמת, יש לנו את מי שהתחיל ביסודות של הבניין, אני מעדיף וממליץ שימשיך לעלות בבניין הזה והכל יצמח כמו שצריך.

ישראל אייכלר: מי?

ישראל אייכלר: אה, הוא לא פה?

ישראל אייכלר: אם הוא לא פה אז הוא לא - - - הנד שווקי, בבקשה, מאיפה?

הנד שווקי: אני מאום טובה.

ישראל אייכלר: גם בירושלים?

הנד שווקי: כן, גם בירושלים.

הנד שווקי: אני אשת חינוך, אני היום הגעתי לכנסת הנכבדה ולוועדת הכנסת על מנת להביע מחאה גדולה על אי הייצוג של המגזר הערבי והדרוזי, את המיעוט בהנהלת מאוחדת.

הנד שווקי: נבחר בזמנו פראג' ועוד ערבים בבחירות החוקיות, ואני מבקשת שיחזור כי הוא מייצג אותנו נאמנה ומבקשת שתחזירו עטרה ליושנה ויהיה לנו ייצוג בקופת חולים מאוחדת ובכלל.

הנד שווקי: תודה רבה.

ישראל אייכלר: תודה.

ישראל אייכלר: יצחק הנאו, אתה גם חבר, נבחרת אז?

ישראל אייכלר: בבקשה.

יצחק הנאו: אני חבר מאוחדת כמו שאמרתי.

ישראל אייכלר: מאיזה שנה?

יצחק הנאו: מהלידה, כמעט 50 שנה.

יצחק הנאו: במשך הזמן שימשתי בעוד כמה תפקידים שעשו אותי קשור לתחום הזה.

יצחק הנאו: הייתי חבר מועצת העיר מודיעין ויושב ראש ועדת רווחה.

יצחק הנאו: מטבע הדברים ראיתי הרבה מאוד פניות גם בנושא מאוחדת שטיפלתי בהם.

יצחק הנאו: באופן אישי היו לי כמה חיבורים - - - חברים מאוחדת למימוש זכויות.

יצחק הנאו: אבל התמודדתי בזמנו כציר בוועידה באזור שנקרא אזור 18 שזה פתח תקווה, קריית ספר, ראש העין.

יצחק הנאו: קיבלנו הרבה מאוד קולות, קיבלנו 600 קולות - - - זה היה מספר מאוד מאוד מרשים כציר בוועידה.

יצחק הנאו: הגענו לוועידה, לא נבחרתי אמנם לוועידה כחבר מועצה אבל התמודדתי גם למועצה בשני סבבים, גם בוועידה וגם מספר שנים מאוחר יותר שוב.

יצחק הנאו: התמודדתי לדירקטוריון וכפי שנאמר פה, אין הרבה חרדים שיכולים להתמודד לדירקטוריון, אני התמודדתי לדירקטוריון.

יצחק הנאו: כי מאוחדת הבינה כנראה טיפה שהם חייבים לתת ייצוג גם למגזרים אחרים.

יצחק הנאו: ולדוגמה בנוהל של ההתמודדות היה כתוב שתואר מקביל לתואר ראשון כמו למשל תואר רב יכול להתמודד.

יצחק הנאו: אז נתנו אחד כזה והתמודדתי על התקן הזה ולא נבחרתי.

יצחק הנאו: מה שמעניין זה שבשלב מסוים פתחו את ההתמודדות לדירקטוריון פעם שנייה.

יצחק הנאו: טענו לי שהוסיפו שלושה מקומות לדירקטוריון - - - אין לי מושג, וזימנו אותי לראיון.

יצחק הנאו: בראיון נאמר לי על ידי חברי הוועדה שמתוך מאות מתמודדים הגיעו לשלב הגמר בודדים ממש והגעתי לשלב הגמר ואז מזמנים אותי לראיון.

יצחק הנאו: וכמובן שגם שם לא נבחרתי.

ישראל אייכלר: מה זה ה"כמובן"?

יצחק הנאו: הכמובן הוא בגלל שמצד אחד אפשר לבוא ולומר שבסדר, אחרים נבחרו, יכול להיות.

יצחק הנאו: מה שלא מסתדר לפחות עם אותו קריטריון שאחד מתוך כל הדירקטוריון יהיה או בתואר של רב או ייצג את המושג הזה או את הציבור הזה.

יצחק הנאו: מצד שני אני מוכרח לומר שההרגשה הייתה, ואני אומר אותה בצורה ברורה, ההרגשה הייתה שזימנו אותי לראיון כדי לצאת ידי חובה ולהגיד זימנו גם אנשים כאלו.

יצחק הנאו: אני אומר כאן משהו שאולי הוא נשמע קצת כהתגאות, אבל אני אומר אותו בכל אופן.

יצחק הנאו: אני מוכן להבין שהנהלת מאוחדת רוצה לקבל את האנשים הטובים ביותר כי בסופו של דבר מדובר על ניהול ולא על, סליחה, חונטה כזאת או אחרת, אלא רוצים לקבל אנשי ניהול ודירקטוריון לא דבר פשוט, בטח בקופה גדולה וכו'.

יצחק הנאו: אז מעבר לזה שהציבור החרדי הוא אחוז לא מבוטל בכלל בקופה ואין לו גם אחרי כל התהליכים האלה שום - - - ראויה למעט עובדים, יש עובדים חרדים במאוחדת, אני חושב שזה לא מה שפותר את הבעיה, עובד כפוף להנהלה - - -

ישראל אייכלר: עובד זה רק מקצועי, אני מקבל את התזה שלך שעובד זה רק מקצועי.

יצחק הנאו: אני מייצג איש חרדי, למעלה מ-20 שנה מנהל ענייני ציבור - - -

ישראל אייכלר: תפרט את התפקידים שלך לפרוטוקול.

יצחק הנאו: אני מנהל אגף בעיריית ירושלים, התקציב השנתי שלי הוא עשרות מיליוני שקלים, 80 מיליון שקל בשנה.

יצחק הנאו: כמו שאמרתי, הייתי חבר מועצה.

יצחק הנאו: ההמלצות שהבאתי להתמודדויות היו של רענן דינור, מנכ"ל רה"מ, מנהלי אגפי תקציבים באוצר, גזברים ברשויות מקומיות גדולות, פרופסרים מהדסה - - -

ישראל אייכלר: אבל ניהלת עוד דברים לא?

יצחק הנאו: ניהלתי ארגונים שהתעסקו בזכויות רפואיות.

יצחק הנאו: בסופו של דבר באתי עם ניסיון ציבורי לא קטן.

יצחק הנאו: ולבוא ולומר שאחרי כל התהליכים האלה הציבור החרדי שמייצג, אני לא יודע אם זה 40%, 50%, 30% - - -

ישראל אייכלר: סליחה שאני נכנס לפרט כזה.

ישראל אייכלר: מישהו אחר במקביל אליך, חרדי או ערבי, כן נבחר?

יצחק הנאו: אני לא יודע ואני אומר יותר מזה – אני פניתי להנהלת הקופה מספר פעמים במיילים, גם לוועדת הבחירות, גם לעובדים, מומי דהן, אני לא מכיר את היועץ המשפטי החדש - - - אין לי ניסיון - - -

ישראל אייכלר: אם אתה לא מכיר אתה יכול להגיד את כל המילים הטובות.

ישראל אייכלר: אין שום - - -

יצחק הנאו: אני אשמח.

יצחק הנאו: דרך אגב, אני חושב שזו טעות מהקופה לשלוח את היועץ המשפטי כי זה ממש לא נושא משפטי, זה נושא ציבורי.

יצחק הנאו: אין לי שום דבר אישי נגד, אני חושב שהקופה הייתה צריכה לשלוח מישהו מההנהלה ולא יועץ משפטי - - -

שלומית אבינח: הוועדה לא מכתיבה לקופה את מי לשלוח.

יצחק הנאו: זה ברור.

יצחק הנאו: אני אומר את דעתי.

יצחק הנאו: לדעתי היה צריך לשלוח לפה מישהו בהיבט הציבורי ולא בהיבט המשפטי.

יצחק הנאו: אנחנו לא שואלים פה שאלות משפטיות.

יצחק הנאו: אני התחלתי לומר ש- - -

ישראל אייכלר: אני רוצה להגיד לך שאני דווקא כן מרוצה שהביאו יועץ משפטי.

ישראל אייכלר: אני אסביר לך למה – כי אם היה בא איש מהנבחרים שנבחרו שמנהלים את המצב הלא בריא בלי ייצוג למיעוטים אז הוא היה חייב להגן על החונטה ועל השיטה הנלוזה, אנטי דמוקרטית הזאת.

ישראל אייכלר: אבל כשמביאים לי יועץ משפטי אני יודע שהוא עוסק בצד המשפטי והמקצועי אז זה הכי טוב.

יצחק הנאו: אני רק רוצה להשלים משפט אחד – אני פניתי לקופה מספר פעמים כציר, כמועמד, גם למועצה וגם לוועידה, ביקשתי לקבל את חברי הקריטריון מחברי המועצה - - -

ישראל אייכלר: מי הם.

יצחק הנאו: מי הם, רשימה, אולי יש במקרה איזה חרדי שאני לא יודע.

יצחק הנאו: מעולם לא הצלחתי לקבל את הרשימה והיא גם לא גלויה באף מקום- -

ישראל אייכלר: מה זה סודי?

יצחק הנאו: - - לא באתר ולא בתשובות שלא קיבלתי, באף מקום, אין לי אותה, פשוט לא הצלחתי לאתר אותה.

ישראל אייכלר: זה סקופ ממש.

ישראל אייכלר: זה גילדה סודית של הנהלה ומועצה.

יצחק הנאו: אולי.

יצחק הנאו: דרך אגב, הייתה שמועה עכשיו על - - -

ישראל אייכלר: מה זה שמועה?

ישראל אייכלר: אני רוצה לראות את זה באתר - - -

יצחק הנאו: זה אין באינטרנט.

ישראל אייכלר: אני חושב שעל פי חוק חופש המידע זה חייב להיות מפורסם.

ישראל אייכלר: אנשי ציבור שלא יפרטו - - - טוב.

יצחק הנאו: שורה תחתונה אני בא ואומר, אני לא נכנס לשאלות המשפטיות, איך יעשו את זה, איך לא יעשו.

יצחק הנאו: הפוך, גם נתנו את האופציה הזאת להתמודד כי יש לו תואר מקביל ויש לי תואר מקביל של הרבנות והתמודדתי.

יצחק הנאו: ולמיטב ידיעתי בסופו של דבר הציבור הזה לא קיבל את זה.

ישראל אייכלר: תודה רבה למר הנאו.

ישראל אייכלר: יעקב ולנשטיין, בבקשה.

יעקב ולנשטיין: שלום.

יעקב ולנשטיין: אני גם כן בשנת 2013 לאחר הקול קורא של מאוחדת לבחירת צירים לוועידה, התארגנו ביישוב אצלנו מודיעין עילית, שמונים שם למעלה מרוב הציבור בעיר הזאת הם שייכים לקופת חולים מאוחדת.

יעקב ולנשטיין: ואני חושב שהמועצה, הקופה, משקיעה רבות גם בפרסום בשביל לשמר את הלקוחות שלה ולהוביל בעיר.

יעקב ולנשטיין: התארגנו לבחירות, הגיעו מאות אנשים בלי שום התארגנות של אף אחד חיצוני.

יעקב ולנשטיין: אני הגשתי מועמדות וחברי יצחק הנאו הגיש מועמדות.

יעקב ולנשטיין: כולם הגיעו ואז הגענו למועצה מה שכבר עלה פה מקודם, שביטלו.

יעקב ולנשטיין: לפני כחצי שנה התפרסם קול קורא על ידי הקופה להגשת מועמדות למועצה.

יעקב ולנשטיין: מי שבוחר זו הוועדה שהוצגה פה מקודם, הוועדה הציבורית.

יעקב ולנשטיין: התשובה הייתה לקונית, בחרנו באנשים אחרים.

יעקב ולנשטיין: כנראה שכן מילאתי את כל הדרישות של - - -

תמיר מוריץ: לא הסתיים ההליך?

יעקב ולנשטיין: הדחייה כבר - - -

קריאה: חלק כבר קיבלו תשובות.

יעקב ולנשטיין: קיבלנו תשובות ואני עברתי בין חבריי, כולנו קיבלנו את אותה תשובה, בחרנו במועמדים אחרים.

יעקב ולנשטיין: אין שום בעיה, מותר לבחור מי שרוצים.

יעקב ולנשטיין: אבל גם, אין שקיפות מדוע, אין שקיפות מי כן.

יעקב ולנשטיין: ומכאן ההרגשה שכנראה יש משהו יותר סלקטיבי ב- - -

ישראל אייכלר: תודה רבה.

ישראל אייכלר: דובר אחרון, אפרים וייס בבקשה.

אפרים וייס: אני תושב רחובות.

אפרים וייס: חבר הקופה מ-1993 ומכהן כמנהל בית הספר של החינוך עצמאי מזה 36 שנים.

אפרים וייס: קרוב ל-20 שנה אני עוסק בנושאי ציבור בעיר רחובות בהתנדבות.

אפרים וייס: כאשר הטיפול בנושא בריאות הוא גם נחל חלקי.

אפרים וייס: ב-2013 נתבקשתי על ידי ציבור ברחובות להגיש מועמדות לבחירות שהיו.

אפרים וייס: היו שני מועמדים ברחובות, איש מהציבור הכללי ואנוכי ונבחרנו כדת וכדין.

אפרים וייס: היה פיקוח של הקופה על התהליך של הבחירות, זה היה במתקן של הקופה, זה פורסם ברשומות של הקופה שאנחנו נבחרנו כצירים.

אפרים וייס: במסגרת הוועידה שבאמת גם היא התקיימה ברחובות בנווה עמית, שתי הוועידות שהיו ב-2014, נבחרתי גם כממלא מקום להיות חבר מועצה.

אפרים וייס: הגשתי מועמדות לדירקטוריון ולי יש, כבוד הרב אייכלר, תארים אקווילנטים, הגשתי את כל החומרים שלי, המקבילים.

אפרים וייס: מעבר לתעודת ההוראה יש לי גם תעודת ד"ר אקווילנטית.

אפרים וייס: והמועמדות שלי לדירקטוריון נפסלה.

אפרים וייס: התשובה הייתה לקונית, לא - - - בפברואר 2018 הגשתי שוב מועמדות עם כל המסמכים והתשובה שקיבלתי בחודש אפריל שבעצם "בחרה הוועדה במועמדים אחרים לשלב המיונים הסופי".

אפרים וייס: לא קיבלתי נימוק, אינני יודע אם הוועדה - - -

ישראל אייכלר: חברים אחרים ב?

אפרים וייס: בחרה הוועדה במועמדים אחרים לשלב המיונים הסופי.

אפרים וייס: אינני יודע אם הקופה, אם הוועדה צריכה לפרט מהי הסיבה למה אני פסול וכו'.

אפרים וייס: הבקשה שלי להתייחסות בוועדה, שוב, אנחנו נבחרנו על ידי הציבור - - -

ישראל אייכלר: נבחרתם כבר בבחירות של 13'.

אפרים וייס: נבחרנו על ידי ציבור, עמדנו בבחירות כדת, זה פורסם ברשומות של הקופה.

אפרים וייס: אני מתעסק בנושאי ציבור.

אפרים וייס: אגב, בלי קשר, ברוך השם, במהלך החמש שנים אני מקושר מהמנכ"ל למנהל המחוז, לכל הגורמים, אני נעזר בהם בכל הגורמים הללו כדי לעזור לציבור.

אפרים וייס: זה התחיל מתהליך של נבחר ציבור.

אפרים וייס: כמובן שברגע שאתה נבחר כחבר מועצה או לדירקטוריון והלאה הכוח שלך לעזור הוא יותר.

אפרים וייס: אבל גם ברוך השם היום העזרה היא.

אפרים וייס: חשוב מאוד לדעת, השקיפות, מדוע בעצם הקופה פוסלת?

אפרים וייס: שוב, הגשתי את התארים, הגשתי את הדברים.

אפרים וייס: אגב, קיבלתי מהוועדה קודם כמה תלמידים יש לי, כמה מורים יש לי, ביקשו תשובות דחופות ולא - - - הכל עניתי מייד במיילים.

אפרים וייס: מספרי תלמידים, מספרי צוות עובדים, שנות הניהול שלי, שנות הניסיון - - -

ישראל אייכלר: ולא מצאו שום משהו לא מדויק, שיש לך 31 תלמידים ולא 32?

אפרים וייס: זאת התשובה - - - תודה רבה.

ישראל אייכלר: תודה רבה.

ישראל אייכלר: בבקשה, אדוני, משרד הבריאות.

ישראל אייכלר: קודם כל, אני גם רוצה אותך ראשון כי מי שאשם פה זה לא מאוחדת.

ישראל אייכלר: עכברא הגנב אלא חורא גנב, אתה יודע את המושג הזה?

ישראל אייכלר: שאם יש פרצה זה במשרד הבריאות.

ישראל אייכלר: אתם הרגולציה, אתה ראש חטיבת רגולציה.

ישראל אייכלר: אני רוצה לשמוע איך קרה דבר כזה שמועצה נבחרת נפסלה על ידי דרג פוליטי ודרג רגולטורי.

מוריס דורפמן: אז אני חושב שברשותך אני אחלק את זה לשני חלקים.

מוריס דורפמן: אני אדבר בקצרה על מה שהיה כי הנושא נידון בבית משפט עליון והעתירה משכו אותה.

מוריס דורפמן: כלומר, אנחנו כבר במציאות אחרת, ואני חושב שמעניין אותך יותר לדעת מה עושים עכשיו ולא מה היה בעבר.

מוריס דורפמן: אז הייתה בעצם לשר קיימת אפשרות להתערב בתהליך מסוים אם קיימת עילה להתערב.

מוריס דורפמן: במקרה של מאוחדת, וזה לא נוגע בהכרח למועצה, הייתה עילה להתערב, היו אי סדרים כאלו ואחרים - - -

ישראל אייכלר: האי סדרים הייתה לפני ש- - -

מוריס דורפמן: הם התבררו באותה תקופה.

מוריס דורפמן: הנושאים הם קשורים.

מוריס דורפמן: הייתה החלטה, אני לא הייתי אז במשרד, אבל זה לא משנה, הייתה החלטה מסוימת, תוקן התקנון, אגב, בשביל לתקן את התקנון זה בעצם הקופה מציעה שינוי התקנון והשר מאשר.

מוריס דורפמן: שונה התקנון של הקופה בדרך שהוא שונה והנושא אושרר.

מוריס דורפמן: אחר כך היו דין ודברים בבית משפט, אגב גם שר הבריאות ליצמן היה מעורב בזה כבר כשהוא חזר למשרד.

מוריס דורפמן: בסופו של דבר בית המשפט סיים את הטיפול באירוע ואנחנו נמצאים איפה שאנחנו נמצאים היום.

ישראל אייכלר: בית המשפט כבר סיים.

ישראל אייכלר: זאת אומרת, אנחנו לא דנים בנושא שנמצא היום בתהליך משפטי.

מוריס דורפמן: לא.

ישראל אייכלר: בכלל לא.

ישראל אייכלר: לידיעת הפרוטוקול, מי שאמר לנו שזה באמצע תהליך משפטי פשוט טעה.

מוריס דורפמן: העותרים משכו את העתירה, אותה חברת דירקטוריון.

מוריס דורפמן: ואנחנו נמצאים בעצם יום אחרי.

מוריס דורפמן: וכרגע אנחנו נמצאים, ואני חושב שזה מה שרלוונטי, וציינו פה חלק מהחברים, בתהליך של בחירת מועמדים חדשים למועצה שזה בעצם גוף רחב שהוא זה שדרכו הוא מסייע בבחירת חברי הדירקטוריון.

מוריס דורפמן: בקופה יש כרגע 22 חברים במועצה והקופה ביקשה למנות עוד 14 נוספים.

מוריס דורפמן: הדרך שזה עובד שיש - - -

קריאה: סך הכל 36 צריכים להיות?

מוריס דורפמן: צריכים להיות 42.

קריאה: אז למה לא ממנים את כל ה-42?

תמיר מוריץ: כי זה קבוע בתקנון, יש הוראות מעבר.

מוריס דורפמן: איך זה עובד – הקופה עושה תהליך עצמאי דרך מוסדות שהוגדרו, בוחרת מועמדים.

מוריס דורפמן: את המועמדים שהיא בחרה היא מגישה אלינו ומבקשת את התייחסותנו.

תמיר מוריץ: מוריס רק ברשותך, הוועדה הציבורית - - - זה דיוק חשוב.

מוריס דורפמן: אתה צודק, נכון.

מוריס דורפמן: הוועדה הציבורית שהוא הזכיר, השופט, והחברים הנוספים - - -

ישראל אייכלר: זאת אומרת, הציבור אין לו שום - - -

תמיר מוריץ: זו הוועדה הציבורית.

ישראל אייכלר: לא, אני מדבר על הציבור זה חברי הקופה.

תמיר מוריץ: לחברי הקופה יש אינטרוול אחר בזמן אחר.

תמיר מוריץ: עכשיו יש - - -

ישראל אייכלר: למה לא עכשיו, למה שלא יהיה עכשיו - - -

תמיר מוריץ: בתקנון יש - - - מעבר.

מוריס דורפמן: חלק נבחרים על ידי חברי הקופה בתהליך של הקופה וחלק נבחרים בתהליך של הוועדה.

מוריס דורפמן: כרגע אנחנו תהליך של הוועדה.

מוריס דורפמן: בגלל זה גם נאמר, יש פה עוד חסרים אנשים שבחרו בתהליך המקביל.

ישראל אייכלר: למה לא יוסיפו עוד איזה שישה נוספים בתהליך - - -

מוריס דורפמן: כי זה לא - - -

ישראל אייכלר: אז שישה בוחרים על ידי הציבור?

תמיר מוריץ: הוועדה בשלב הזה מוסמכת למנות רק 14 - - -

ישראל אייכלר: ומי מוסמך לעוד שישה?

תמיר מוריץ: יש את הוועדה הקופתית.

ישראל אייכלר: מי זה הוועדה הקופתית?

תמיר מוריץ: הוועדה הקופתית זה בדיוק העניין של שיקוף המבוטחים.

תמיר מוריץ: זאת אומרת, יש ועדת - - - שהיא - - -

ישראל אייכלר: והשמות של חברי הוועדה הזאת ידועים?

תמיר מוריץ: לא.

ישראל אייכלר: למה הם לא - - -

תמיר מוריץ: מרכיבים את זה גם שופט, יו"ר המועצה - - -

ישראל אייכלר: עוד לא הוקמה.

פראג' דאהר: היא תוקם על ידי יושב ראש המועצה הנצחי, סלח לי שאני מתערב - - - מי כמוך יודע מחדש, תאמין לי הכל מכור שם, יניב עצמון עושה מה שבא לו, הוא ממנה - - -

ישראל אייכלר: שמענו את הדברים וזה לא קשור.

ישראל אייכלר: יושב ראש המועצה הזה הוא היושב ראש מועצה שהיה בזמן התקופות הבלתי סדירות אשר גרמן אמרה שצריך לבטל בגלל שהיו תקופות של אי סדרים?

ישראל אייכלר: מה שמו?

ישראל אייכלר: מי זה יושב ראש המועצה?

תמיר מוריץ: עורך דין יניב עצמון.

ישראל אייכלר: הוא נבחר ציבור או שהוא- - -

קריאה: הוא בלי בחירות, הוא בפנים בלי בחירות.

ישראל אייכלר: מי מינה אותו?

קריאה: הוא מינה את עצמו?

ישראל אייכלר: מי מינה אותו?

מוריס דורפמן: אבל הוא גם קצוב, כלומר גם הוא יסיים - - -

קריאה: עוד 20 שנה הוא מסיים.

ישראל אייכלר: מתי הוא יוצא לפנסיה?

ישראל אייכלר: אני רוצה להבין, אני מדבר איתך עכשיו כרגולטור, יכול להיות מצב שאדם שאנחנו לא יודעים מתי הוא נבחר, אני מניח שהוא נבחר כחוק, יושב אומרים שנים רבות, יכול למנוע עכשיו לעשות מועצה קופתית, ועדה קופתית שהוא יקבע אותה?

תמיר מוריץ: זה ממש לא המצב, אני אשמח להסביר - - -

מוריס דורפמן: אני רק רוצה - - - הוא יסביר את כל הפרטים הטכניים, אני רוצה להסביר את התהליך של איפה שאנחנו כ- - -

ישראל אייכלר: הרגולציה, כן.

מוריס דורפמן: בעצם הוועדה הזאת העבירה לנו לפני כמה חודשים 14 מועמדים שהיא ממליצה עליהם למועצה.

מוריס דורפמן: אנחנו בוחנים אותם, אגב אני אציין - - -

ישראל אייכלר: אני רוצה שקט, אני רוצה להתרכז בדברים שלו, וגם חשוב שאתה תשמע.

מוריס דורפמן: בתקנון הקופה כתוב במפורש שנדרשים לייצוג הולם.

ישראל אייכלר: כן נדרשים לייצוג הולם?

מוריס דורפמן: כן.

מוריס דורפמן: ו-ב' זה גם בעצם אותה ועדה חייבת לשקול להביא את זה לידי ביטוי בהמלצה שלה לגבי המועמדים.

מוריס דורפמן: זה ייצוג הולם לנשים, כמו שאתה אמרת, לאוכלוסייה חרדית, לאוכלוסייה ערבית, בעצם לכל המגזרים השונים.

מוריס דורפמן: ובהתאם לכך בעצם ניגשים מועמדים, אם תרצו אני אתן לכם את המספרים שביקשו, ומתוכם - - - של תהליך מיון ובחרה קבוצה של 14 איש שהם בקופה, נדמה לי מתוך 14 11 היו נשים.

ישראל אייכלר: איפה הייצוג הולם לגברים?

מוריס דורפמן: שמונה נשים.

מוריס דורפמן: כי מתוך 22 שיש כרגע יש אישה אחת.

מוריס דורפמן: ולכן היה צריך לעשות - - -

תמיר מוריץ: התקנון מחייב שיהיו לפחות 11 נשים.

מוריס דורפמן: - - -

ישראל אייכלר: הם כבר נבחרו?

מוריס דורפמן: לא, הם הומלצו, ההמלצה הועברה אלינו, אנחנו בחרנו אותם שם שם, התייחסנו אחד אחד מה אנחנו חושבים, העברנו להם חזרה.

מוריס דורפמן: כתוצאה מההערות שלנו חלק מהמועמדים - - -

קריאה: מועמדות.

מוריס דורפמן: לא.

מוריס דורפמן: ירדו או נפסלו, אני לא יודע מה המונח הנכון, בעצם חלק מהם בסופו של דבר לא יהיו חברי מועצה.

מוריס דורפמן: במקביל לזה כשבחנו אותם היה הנושא שאתם מדברים עליו היום שזה הנושא של ייצוג הולם.

מוריס דורפמן: ואנחנו כרגע נמצאים בתהליך מול הקופה בדיוק בסוגיה הזאת, מהו הייצוג הולם הנכון לקופת חולים מאוחדת.

מוריס דורפמן: ואני אסביר למה אני מתכוון.

מוריס דורפמן: בגדול, הדרישה לייצוג הולם קיימת בכל החוקים, בכל מקום הדרישה הזאת קיימת כאשר ככלל מקובל להגיד ייצוג הולם ביחס לאוכלוסייה כללית.

מוריס דורפמן: ולכן אם לכאורה אם יש, צריך לשאוף לזה, כמובן, זה לא תמיד מתאפשר וכפוף לזה שאנשים מתאימים.

מוריס דורפמן: לכאורה אם באוכלוסייה יש 10% מהאוכלוסייה החרדית אז צריך לשאוף לייצוג הולם שייתן מענה כזה - - -

ישראל אייכלר: אבל אם בקופה יש 40% - - -

מוריס דורפמן: רגע, אני מגיע לזה אדוני.

מוריס דורפמן: מאחר ויש פער מאוד גדול בין מאפייני האוכלוסייה הכללית לספציפית למאפייני האוכלוסייה של קופת חולים המאוחדת, זה בדיוק לדעתי לפני שבוע-שבועיים, לא זוכר מתי, פנינו לקופה בדיוק להסביר איך היא מסתכלת על הייצוג ההולם.

מוריס דורפמן: האם מסתכלת ביחס לאוכלוסייה הכללית ואז זה דיון אחד או שמא היא מסתכלת ביחס לאוכלוסייה של הקופה שלה ואז זה דיון אחר.

מוריס דורפמן: צריך רק להבין את זה – כשהקופה פנתה וביקשה אנשים להציע מועמדות שיעור החרדים שבכלל הציע את עצמו היה מאוד נמוך - - -

ישראל אייכלר: כי הם שמו סף שחרדים לא יכולים לעבור אותו.

משה פרקוף: ולא היה פרסום גם כן כמו שצריך.

ישראל אייכלר: תעזוב רגע את הפרסום - - -

מוריס דורפמן: זה כן נקודה שאנחנו גם ביקשנו, התפיסה שלנו אומרת שאתה צריך, בשביל להביא לייצוג הולם אתה צריך גם להתאמץ, זה לא רק לחכות שיבואו אתה צריך להתאמץ, ולכן גם ביקשנו להבין איך הקופה מוודאת שהאוכלוסייה רלוונטית יודעת שיש את התהליך הזה ושהיא מוזמנת להגיש מועמדות.

מוריס דורפמן: כמובן בסופו של דבר זאת סוגיה, אתה בסוף צריך לעמוד בתנאים מסוימים ונכון - - -

ישראל אייכלר: אבל מי קובע את תנאי הסף, אנשים שהם זרים לציבור הזה, שהם לא מבינים אותו?

מוריס דורפמן: קבוע בתקנון ש- - -

ישראל אייכלר: אבל בתקנון הקודם זה לא היה כתוב.

ישראל אייכלר: אז צריך לשנות את התקנון.

ישראל אייכלר: יש סמכות לשר לשנות את התקנון?

מוריס דורפמן: יש סמכות לשר לאשר תיקונים בתקנון שהקופה תבקש לבצע.

ישראל אייכלר: זאת אומרת, הקופה ביקשה מגרמן לשנות את התקנון?

יצחק הנאו: מי זאת הקבוצה שמבקשת.

מוריס דורפמן: הדרך שהחוק עובד זה בעצם אתם פונים לשר, אגב זה נכון ל-1001 דברים אחרים שהקופה משנה, היא פונה אלינו ואנחנו בוחנים ואנחנו מאשרים.

מוריס דורפמן: בחלק מהמקומות אנחנו לא מאשרים או בוחנים אלא רק נותנים חוות דעת, שזה במקרה של חברי המועצה.

דבש רמדאן: כמה יש תת ייצוג למגזר הערבי והמגזר הדרוזי?

מוריס דורפמן: הוא הביא מצגת שלמה שמתארת בדיוק את זה.

שלומית אבינח: מוריס, גם אני לא הבנתי.

שלומית אבינח: הקופה צריכה לבקש ממשרד הבריאות - - - ממי?

ישראל אייכלר: ממשרד הבריאות.

קריאה: אבל מתוך אלה שמבקשים אין ייצוג לאלה ש- - -

ישראל אייכלר: לא משנה, אבל הם צריכים לבקש כי - - -

מוריס דורפמן: אנחנו לא יכולים ליזום - - -

שלומית אבינח: כך שזה יהיה מחברי הקופה, ייצוג - - -

מוריס דורפמן: לא, לא, כל דבר, אם הקופה רוצה לשנות תקנון היא מגישה לנו מה שהיא מבקשת ואנחנו מאשרים או לא מאשרים.

ישראל אייכלר: אני אדרוש מהקופה בשם 40% מלקוחותיה שהיא תעשה תקנון שלא תשים תנאי סף לקוניים שמונעים מאנשים, חברים שלה, לבחור את ההנהגה שלה.

ישראל אייכלר: אז זה מה שאתה יכול לעשות בעניין הזה, תברר, מה שאמרת שאתם עושים וביררתם למה ומדוע נבחרו אנשים אלה - - -

מוריס דורפמן: אנחנו עדיין - - - אנחנו מחכים - - -

ישראל אייכלר: מחכים לתשובות ללמה אין ייצוג הולם, האם ייצוג הולם זה רק לפי האוכלוסייה הכללית שהם קבעו שהציבור החרדי למשל זה 10% והציבור הערבי זה 15%.

ישראל אייכלר: אני חושב שהציבור הערבי זה 20% במדינה.

ישראל אייכלר: לא משנה.

ישראל אייכלר: או לפי מספר החברים שלה, פחות או יותר.

ישראל אייכלר: והיא יודעת בדיוק מי מספר החברים שלה.

ישראל אייכלר: לפי פילוחים גם.

ישראל אייכלר: אז מה עוד המשרד יכול לעשות כדי למנוע את העוול הזה?

ישראל אייכלר: מבחינת

ישראל אייכלר: כם כמשרד, לא מבחינת - - -

תמיר מוריץ: - - - פשוט לא הצגתי - - -

ישראל אייכלר: יש לי פה איזה בעיה שהוא הודיע שהוא צריך ללכת- - -

מוריס דורפמן: אני אמתין עוד 10 דקות.

ישראל אייכלר: אז תמתין בבקשה כדי ש - - -

תמיר מוריץ: אני חושב שאולי כדאי באמת לשמוע - - -

ישראל אייכלר: לא, לא, לא, הסדר הנכון, כמו שאתה אומר, אתה צריך עכשיו להסביר.

ישראל אייכלר: אתה שמעת את הדברים שלי כנציג הציבור, נציג הוועדה, אני רוצה את התשובות שלך לדברים שלך.

תמיר מוריץ: אז קודם כל תודה רבה על ההזמנה.

תמיר מוריץ: אנחנו קיבלנו למעשה את ההזמנה ביום ראשון ונקלענו לבעיה, מכוון שקופת חולים מאוחדת אין לה דיוק של מגזרים כדי לדעת להשיב לשאלות שאתם שאלתם.

תמיר מוריץ: ולכן התשובה שקיבלתם היא תשובה כללית שלמדתי עליה אתמול.

תמיר מוריץ: מכל מקום, כדי לתת מענה ואני מיד אראה לכם את מה שתראו פשוט עבדנו מאוד קשה סביב השעון כדי לשאול אנשים שמכירים.

תמיר מוריץ: כי מטבע הדברים, אני חושב שזה גם נכון, אין תיוג של אנשים לפי מגזרים.

ישראל אייכלר: בוא נניח שהם יודעים כשהם צריכים אותם כלקוחות.

תמיר מוריץ: אני יכול להגיד לך שמהבחינה הזו עברו בכל המחוזות, פניתי לכל המחוזות, לכל מנהלות משאבי אנוש של המחוזות כדי לענות על השאלות.

תמיר מוריץ: ואני חושב שהתמונה שתראו מיד תיתן לכם איזושהי תמונה על מה קורה בקופה ולאחר מכן אני אנסה להשיב לכל השאלות שעלו.

ישראל אייכלר: בבקשה.

תמיר מוריץ: אז נתחיל באמירה הכללית – באמת קופת חולים מאוחדת היא קופה שיש לה מיקוד בפריפריה.

תמיר מוריץ: כמובן, בעיר ירושלים שהיא, כידוע לכולנו, נמצאת ב- - -.

תמיר מוריץ: המדיניות של הקופה היא לבחור במנהלים ובצוות רפואי שמשקפים את המגזרים של המבוטחים.

תמיר מוריץ: אני אתן דוגמאות לייצוג במגזרים בחתך של תפקידים ובחתך גיאוגרפי כדי שתקבלו מושג על כל הארץ.

תמיר מוריץ: למשל סגן מנהל מחוז המרכז הוא הרב משה כהן.

תמיר מוריץ: סתם לדוגמה, קיבלתי את זה במקרה, בלי שום קשר באמת לדיון, אבל אתה יכול להעיף מבט.

ישראל אייכלר: מה זה?

תמיר מוריץ: אתה יכול לראות אותו פה, זה הרב משה כהן, הוא סגן מנהל מחוז מרכז שזה מחוז גדול שלנו.

תמיר מוריץ: יש לנו מנהל מרחב חיפה והגליל ערבי נוצרי, מנהל מחלקת תפעול ערבי, מנהל קשרי לקוחות הרב ברוך ברוינד, הרוקח המחוזי הוא ערבי, מנהל השיווק במחוז ירושלים הוא אדם חרדי בשם משה ברין, האחות הראשית במרפאה הראשית שלנו בנתניה היא ערבייה, האחות האחראית באלעד היא חרדית, האחות האחראית בבני ברק היא חרדית, האחות האחראית בראש העין היא חרדית, האחות האחראית בטייבה היא ערבייה, האחות האחראית בכפר יונה היא ערבייה, מנהלת המרפאה ברחובות היא חרדית, מנהלת מרפאת אשדוד היא חרדית - - -

קריאה: מה זה?

תמיר מוריץ: רק שנייה בבקשה, תרשה לי רגע, אני מבקש רגע, אני מבקש - - -

ישראל אייכלר: אני רוצה שנאפשר לו.

ישראל אייכלר: כל הערה שאתם רוצים תרשמו לכם.

תמיר מוריץ: מה שאתם רואים פה זה הנהלה בדרגים שונים של - - -

ישראל אייכלר: זה לא הנהלה, זה עובדים.

תמיר מוריץ: רגע, לא, לא, עובדים מנהלים.

תמיר מוריץ: יש פה רשימות שלמות שהצלחנו - - - מדובר פה - - - סגן מנהל מחוז זה תפקיד מאוד בכיר בקופה.

ישראל אייכלר: אה, מנהלי מחוזות אתה מראה.

תמיר מוריץ: כן - - - הם במקרה בלי שום קשר לדיון, סגן מנהל מחוז - - -

ישראל אייכלר: רוקחים ערבים אני יודע שהם הרוקחים הכי טובים, זה לא חידוש, זה מקצועי לחלוטין.

תמיר מוריץ: אוקיי, עכשיו אם אנחנו הולכים לחתך גיאוגרפי – ואני מדגיש, כל מה שאני נותן כאן זה רק דוגמאות, יש פה עוד הרבה מאוד, אם ניקח את הרשימות השלמות תוכלו לראות את זה בעצמכם.

תמיר מוריץ: מנהלת העיר, יש תפקיד כזה מנהלת עיר, בבני ברק היא אישה חרדית.

תמיר מוריץ: יש חמש מרפאות בבני ברק שמנוהלות על ידי מנהלים חרדים - - -

פראג' דאהר: זה ברור, מה נביא מישהי מהכפר.

ישראל אייכלר: רבותיי, אני מבקש לתת.

ישראל אייכלר: בסך הכל הוא היחיד שמייצג את הקופה, תן לו.

תמיר מוריץ: בסוף הם האנשים שבאים במגע מול המבוטחים, נותנים להם את השירות, נותנים להם את המענה.

תמיר מוריץ: אני חושב שזה מאוד חשוב שזה מייצג את האוכלוסייה, הם מייצגים את האוכלוסייה.

תמיר מוריץ: רוב תפקידי הניהול מאוישים על ידי אנשי המגזר, כך גם במודיעין עילית, כך גם בכפר חב"ד.

תמיר מוריץ: זה היה מחוז המרכז, אם הולכים למחוז ירושלים זה אפילו עוד יותר.

תמיר מוריץ: בבית שמש יש מספר מרפאות, שמונה מתוך תשע מרפאות מנוהלות ומאוישות על ידי חרדים.

תמיר מוריץ: במרחב ירושלים צפון שבע מתוך תשע מרפאות מנוהלות ומאוישות על ידי חרדים.

תמיר מוריץ: במרחב ירושלים מערב תשע מרפאות מתוכן חמש מנוהלות ומאוישות על ידי חרדים.

תמיר מוריץ: מרכז – כל שמונה המרפאות מנוהלות ומאוישות על ידי חרדים.

תמיר מוריץ: מרחב ירושלים דרום – חמש מתוך תשע מרפאות מנוהלות ומאוישות על ידי חרדים.

תמיר מוריץ: במחוז הצפון מרפאת צפת, מי שמנהל אותה ומאייש אותה הם חרדים.

תמיר מוריץ: בנצרת הם ערבים, בכפר כנא מנהל תחום פיזיותרפיה, מנהל המרפאה והאחות האחראית הם כולם ערבים.

תמיר מוריץ: בבית ג'אן, בירכא, בעראבה, בסכנין, מנהלי המרפאה והאחיות הם ערבים ודרוזים בהתאמה למקום.

תמיר מוריץ: בעכו מנהל המרפאה הוא ממוצא אתיופי.

תמיר מוריץ: אם הולכים למחוז דרום אז בכסייפה יש לנו בעלי תפקידים ממוצא ערבי.

תמיר מוריץ: בנתיבות, בערעור, ברחובות, בקריית גת, כולם ממוצא ערבי - - -

אפרים וייס: סליחה שאני מתפרץ, זה לא נכון.

אפרים וייס: במאוחדת זה לא נכון.

אפרים וייס: סליחה שאני מתפרץ, זה לא נכון, אתה לא יכול להמשיך, זה לא נכון, זה שקר.

תמיר מוריץ: זה לא שקר, אני אומר לכם, נתונים שקיבלתי ממנהלי - - -

אפרים וייס: אז הוזנת בנתוני שקר.

תמיר מוריץ: מנהלי משאבי אנוש של הקופה נתנו לי את הנתונים האלה.

אפרים וייס: שקר.

ישראל אייכלר: לגבי רחובות - - - כתוב שהרוקח הוא ערבי - - -

אפרים וייס: מנהלי מרפאות חרדים – לא נכון.

אפרים וייס: יש מרפאה - - - סליחה, זה חמור מאוד.

ישראל אייכלר: יש ברחובות מנהל מרפאה חרדי?

אפרים וייס: לא.

תמיר מוריץ: אלה הנתונים שאני קיבלתי.

אפרים וייס: אדוני, אתה הוזנת בשקר ואתה מזין אותנו בשקר.

תמיר מוריץ: אין לי שום כוונה לשקר פה אף אחד - - -

אפרים וייס: הוזנת בשקר ו- - - כל ההטעיה, כל הדברים האלה, לא מקובל.

ישראל אייכלר: מר וייס, תשמע, לא בגלל שאתה מנהל בית ספר ומחנך, פשוט מאוד בוועדה שלנו להבדיל מוועדות פוליטיות זו ועדה מאוד ממוקדת בפניות ציבור ואנחנו צריכים להגיע למטרה לעזור לציבור.

ישראל אייכלר: כל מה שאתה אומר ארבע פעמים זה לא עוזר.

ישראל אייכלר: פעם אחת אמרת, זה נרשם, בבקשה.

תמיר מוריץ: אני יכול להבטיח לכם שאני לפחות ודאי לא חשבתי ש- - - ואני יכול להגיד לכם שאם יש טעות היא בוודאי טעות בתום לב ולא טעות - - - ואני בכלל - - -

ישראל אייכלר: טוב, מה שחשוב זה פה עכשיו, כל מה שאמרת - - - מועצת הקופה.

תמיר מוריץ: מה שהבנו עד עכשיו זה שהמבוטחים מקבלים שירות מ- - - שלהם.

תמיר מוריץ: עכשיו אני אעבור למועצת הקופה.

תמיר מוריץ: מועצת הקופה מונה כיום 22 אנשים, כאשר מתוכם יש שבעה חרדים ושני ערבים.

משה פרקוף: אפשר למנות אותם, את השבעה חרדים?

תמיר מוריץ: אני יכול לנסות לחפש את זה אבל - - -

משה פרקוף: זה חשוב השמות - - -

ישראל אייכלר: לא, אבל אם הוא אומר כנראה שזה - - -

משה פרקוף: לא בטוח, לא בטוח, לא נכון.

ישראל אייכלר: תמשיך הלאה.

תמיר מוריץ: למיטב ידיעתי, צריך להבין איך בוחנים את הנתונים האלה, בוחנים את זה לפי הלשכה המרכזית לסטטיסטיקה למיטב ידיעתי על פי מיקום המרפאה.

תמיר מוריץ: זאת אומרת שיש מרפאה נניח ברמות, מחליטים איך לשייך אותה, כך שהנתונים הם לא בדיוק אחד לאחד, אבל בגדול לפי מה שאני יודע, יש לקופה כ-400,000 מבוטחים חרדים מתוך 1.2 מיליון - - -

ישראל אייכלר: רגע, רגע, לא, לא, לא, זה אני צריך לשמוע.

תמיר מוריץ: למיטב ידיעתי, אל תתפסו אותי במספר, למיטב ידיעתי סדר גודל של 400,000 מתוך 1.2 מיליון.

תמיר מוריץ: מספרים ב- - -

ישראל אייכלר: זאת אומרת רק שליש.

ישראל אייכלר: אני חושב ששליש זה הרבה.

ישראל אייכלר: זאת אומרת, לא אכפת לי שיהיה במועצה ובמנהלה גם שליש.

תמיר מוריץ: אדוני, למען הסר ספק, אין ספק ש- - -

פראג' דאהר: ו-15% ערבים - - -

ישראל אייכלר: אני רוצה שיהיו ערבים וחרדים ודרוזים - -

פראג' דאהר: אנחנו ביחד 55% אחוזים.

ישראל אייכלר: - - ביחס של כמה שהם חברים בקופה.

ישראל אייכלר: לא רוצה יותר.

פראג' דאהר: כמה אחוז הדרוזים פה - - - תתייחס לדרוזים, אני נציג של הדרוזים.

ישראל אייכלר: שני חברים ערבים הוא אומר.

תמיר מוריץ: אני הבטחתי בתחילת דבריי שאני אנסה להתמודד עם כל השאלות שישאלו בסוף ההצגה.

תמיר מוריץ: אז יש שבעה חרדים ושני ערבים כרגע.

תמיר מוריץ: ההרכב של המועצה כמו שהיא כרגע זה הרכב שנמצא שם כבר מאז השינוי ויש פה עוד טרם השינוי שנערך בתקנון - - -

ישראל אייכלר: לצורך הפרוטוקול אני סופר פה את הרב יחמיאל גואל, הרב שמואל דויטש - - - הם עדיין חברים?

תמיר מוריץ: רגע, שנייה, אתה רואה כאן את הרשימה של נציגי הציבור, יש עוד שניים שהם חברי - - - זאת אומרת, לצורך העניין, שהם עובדים של הקופה.

ישראל אייכלר: אברהם קופ, שתיים, ארבע, הם עדיין חברים?

קריאה: כן.

תמיר מוריץ: עד שימנו את ה-14 - - -

ישראל אייכלר: איפה הדרוזי פה?

תמיר מוריץ: אין פה דרוזי לצערי.

פראג' דאהר: לא יהיה, אנחנו יודעים להיות אנשי צבא, אדוני, אתה איש צבא במקור.

תמיר מוריץ: אני מאוד מקווה שיהיה.

פראג' דאהר: אני לא בטוח עם כל הקומבינות שיש.

ישראל אייכלר: אחרי הדיון הזה יהיה.

ישראל אייכלר: בלי נדר - - - לא בגללי, אלא בגלל הדיון.

פראג' דאהר: אדוני יושב ראש הוועדה, אנחנו מדינת חוק ונעשה הפגנות מול מאוחדת בהנהלה ונעשה מול משרד אדון ליצמן שיזוז איפה שגרמן פיטרה אותנו אז שיפטר אותם.

פראג' דאהר: עם כל הכבוד, יניב עצמון 20 שנה, ראש ממשלה מתחלף, יניב עצמון "ביג בוס".

ישראל אייכלר: איפה יש דרוזים?

משה פרקוף: לא, אבל אתה מבין לבד שיושב ראש - - - לא יגיע לאסיפת מועצה.

משה פרקוף: הוא לא משתתף בשום מועצה.

ישראל אייכלר: זה לא שייך אליי, אני לא מתערב בזה, אבל אני מבין מהנציגים של הרגולציה וקופת חולים שיש מועמדים דרוזים עכשיו.

ישראל אייכלר: אתה יכול להיות רגוע.

משה פרקוף: אני רוצה לשאול רק - - -

ישראל אייכלר: אבל הוא באמצע דיבור, אני לא מבין.

ישראל אייכלר: אני לא רוצה שהוא יסיים לפני שאין תשובות לכל השאלות שהעלינו.

ישראל אייכלר: אם אתם תבזבזו את זמננו לעוד שאלות לא יהיו לנו תשובות.

ישראל אייכלר: בבקשה.

תמיר מוריץ: אז זה מצב המועצה.

תמיר מוריץ: כלומר שנכון לעת הזו אני חושב שגם אם נלך לשיטת הייצוג שמבוססת על מבוטחי הקופה אז אנחנו עונים על זה.

ישראל אייכלר: למה שבע מתוך 22 - - - זה שליש.

ישראל אייכלר: אבל בהנחה שאנחנו לא יודעים אתה שבויאר וובר וכל אלה הם עדיין חברים.

ישראל אייכלר: לפי ידע אישי חינם, שאין לי שום ביסוס לזה, נראה לי שחלק מהם כבר מזמן לא בקופה.

תמיר מוריץ: הייתי בישיבת המועצה האחרונה, ומר וובר היה נוכח בה ודיבר לא מעט.

תמיר מוריץ: אני זוכר אותו פשוט כי אני יודע שהוא הציג - - -

קריאה: בויאר הגיע?

תמיר מוריץ: זה אני לא יודע.

תמיר מוריץ: אני לא מכיר, אני חדש, אני לא יודע לומר לך אם בויאר הגיע.

תמיר מוריץ: יכול להיות שכן ויכול להיות שלא.

תמיר מוריץ: אני יודע שוובר במפורש - - -

קריאה: אתה מבין את המשמעות שיושב ראש דירקטוריון שהודח לא הגיע - - -

פראג' דאהר: אדוני, אני לא נגדך שלא תבין, אנחנו רוצים שאחרי חצי שנה, אנחנו שנים סובלים מהם - - -

ישראל אייכלר: אני רוצה לומר משהו פרוצדוראלי לסדר היום.

ישראל אייכלר: המנהלת מאוד רגישה שלא יגידו שמות של פונים, בדרך כלל של חולים ושל דברים כאלה, אז היא שואלת ואני עונה, כשמדובר בנבחרי ציבורי ואישי ציבור מצווה לפרסם וחייבים להיות שקופים.

ישראל אייכלר: כשמדובר בעובדים, אם היו כותבים פה איזשהו עובד שהוא לא רוצה שיגידו או משהו כזה, אנחנו שומרים על החיסיון של השם.

ישראל אייכלר: אבל השמות האלה הם מפורסמים וצריכים להיות מפורסמים בכל אתר של מאוחדת.

תמיר מוריץ: נכון.

תמיר מוריץ: רשמתי לפניי ונבדוק את זה.

תמיר מוריץ: יתכן שזה מפורסם ואם לא - - - אין לנו פה מה להסתיר.

תמיר מוריץ: מכל מקום, לגבי דירקטוריון הקופה, בדירקטוריון הקופה חברים כעת 10 אנשים כולל היו"ר.

תמיר מוריץ: מתוכם יש ארבע נשים, אישה חרדית ודירקטור ערבי אחד.

ישראל אייכלר: אחת מתוך עשרה חברים?

קריאה: - - - לדעת מי היא - - -

ישראל אייכלר: אה גם לא יודעים?

ישראל אייכלר: אז תגיד את השם - - -

יצחק הנאו: זה סוד.

ישראל אייכלר: לא זה לא סוד אדון הנאו.

תמיר מוריץ: גברת חנה שטרייכר.

דבש רמדאן: מי זה הערבי ?

תמיר מוריץ: מר מוסטפא אבו רע.

קריאה: אבו רע סכנין.

ישראל אייכלר: יופי.

שלומית אבינח: מועצת הקופה היא צריכה להיות 22 - - -

תמיר מוריץ: מועצת הקופה במצב היציב אחרי שיגמרו את כל תקופת הביניים תמנה 42 חברים.

תמיר מוריץ: כרגע היא 22, אנחנו בהליך - - - של 14 נוספים.

תמיר מוריץ: צריך לומר שההליך - - -

שלומית אבינח: והשישה מתי יבחרו?

ישראל אייכלר: שאלה למשרד הבריאות – יש סמכות לשר להוסיף אם יש עשרה אנשים ויש אישה חרדית אחת וערבי אחד, להוסיף - - -

מוריס דורפמן: אנחנו לא בוחרים דירקטורים.

מוריס דורפמן: המשרד לא בוחר אותם.

ישראל אייכלר: הוא לא מוסמך לבחור.

תמיר מוריץ: זה ועדה ציבורית.

תמיר מוריץ: ועדה ציבורית - - - יש מינויים של המועצה ויש מינויים של הוועדה הציבורית.

תמיר מוריץ: אני רק רוצה, אני חושב שמאוד חשוב - - -

ישראל אייכלר: אנחנו דורשים להשלים מייד להנהלה מתוך עשרה - - -

שלומית אבינח: - - -

ישראל אייכלר: לא, גם בהנהלה.

ישראל אייכלר: את מדברת פה על המועצה.

ישראל אייכלר: גם בהנהלה אני רוצה שיהיה ייצוג הולם לדרוזים, ערבים ו- - - ולדירקטוריון.

תמיר מוריץ: ברשות

תמיר מוריץ: כם שקף אחרון.

תמיר מוריץ: חשוב להבין, למיטב ידיעתי, ומוריס אתה מוזמן לתקן אותי אם אני טועה, יש לשלוש מתוך ארבע קופות תקנונים.

מוריס דורפמן: תקנון דומה כן.

תמיר מוריץ: יש ארבע קופות במדינת ישראל, לשלוש מתוכן יש תקנון.

תמיר מוריץ: למכבי למיטב ידיעתי אין תקנון - - - משרד הבריאות.

תמיר מוריץ: ללאומית, לכללית, למאוחדת יש תקנות.

תמיר מוריץ: התקנונים של כללית ושל לאומית אושרו אחרי התקנון של מאוחדת ולמעשה מונים את אותם מנגנונים - - -

ישראל אייכלר: זאת אומרת שיש פה קרטל של כל הקופות, שאם נרצה נצטרך להקים קופה חדשה.

תמיר מוריץ: לא, זה לא מה שאני אומר אדוני.

תמיר מוריץ: כל מה שאני מנסה לומר זה, התקנונים, אני מדגיש, אושרו על ידי משרד הבריאות.

תמיר מוריץ: מה שאני מנסה לומר, אתם הזמנתם את מאוחדת ואנחנו, אמרתי בראשית דבריי שאנחנו מודים לכם על ההזמנה - - -

ישראל אייכלר: כי זה היה הפניות.

תמיר מוריץ: בסדר גמור.

תמיר מוריץ: אבל אדוני מבין שאין פה שום ייחודיות של מאוחדת בהקשר הזה.

תמיר מוריץ: ההיפך הוא הנכון.

ישראל אייכלר: טוב שאתה אומר את זה כדי שנוכל לדרוש את זה בכל הקופות.

תמיר מוריץ: אני חושב, אדוני, שאם הייתם בודקים את אחוז הייצוג פר אוכלוסייה בקופות החולים, אני אומר את זה מבלי לבדוק, אני אומר למיטב הבנתי וידיעתי, הייתם מגלים שקופת חולים מאוחדת, אני לא רוצה לגעת בקופות האחרות, בקופת חולים מאוחדת הייצוג בקופה הוא מאוד הולם.

תמיר מוריץ: אני חושב שהייתם מגלים את הדבר הזה.

תמיר מוריץ: אז זה לנושא הזה.

תמיר מוריץ: דבר נוסף שאני חושב שצריך להיאמר פה, אמנם זו לא הוועדה לקידום האישה, אבל אני חושב שהוועדה לפניות הציבור גם מטבע הדברים צריכה לשים לנגד עיניה את הנושא הזה.

תמיר מוריץ: הפער הגדול ביותר באיוש במועצה היה של נשים.

תמיר מוריץ: התקנון קובע בצורה מפורשת שמתוך 42 חברים צריכות לכהן לפחות 11 נשים.

תמיר מוריץ: כמו שתיארתי בפניכם קודם לכן, הייתה בסך הכל אישה אחת מתוך ה-22 חברים.

תמיר מוריץ: ולכן כשמסתכלים על פערים, הפערים המשמעותיים ביותר הם באיוש של נשים במועצה.

תמיר מוריץ: כולנו יודעים שלנשים יש חשיבות רבה מאוד בעולם הזה, בהחלטות, באיזה קופה יהיו, בטיפול בילדים.

תמיר מוריץ: ובהקשר הזה נעשה מאמץ רב מאוד כדי לנסות להדביק את הפער.

ישראל אייכלר: עוד מעט יקומו ארגונים לייצוג הולם לגברים כי במגזר הציבורי אחוזים גבוהים ביותר, הרבה יותר מ-50% הן עובדות ולא עובדים.

ישראל אייכלר: מעניין מתי יקום הגבר וידרוש שיהיה שוויון בין גברים לנשים גם בדרגות העבודה, המשרות בביטוח הלאומי, בכל משרד הממשלה, ובכנסת.

תמיר מוריץ: פה מדובר על להגיע לרבע, לא חצי, להגיע לרבע.

תמיר מוריץ: אני חושב שבכל זאת זה אומר דרשני.

תמיר מוריץ: אני חושב שהדבר הזה הוא דבר חשוב ונעשה מאמץ גדול להדביק את הפער הזה כי זה פער תקנוני.

תמיר מוריץ: זאת אומרת, פה אתה למעשה צריך להגיע ולאייש את התקנון - - -

ישראל אייכלר: מהפניות שעלו פה לא משנה להם, הפונים, ככה אני חושב, אם זה גבר ערבי או אישה ערבייה, גבר חרדי או אישה חרדית.

ישראל אייכלר: הם רוצים ייצוג למגזרים שלהם, זה מה שאני מדבר.

תמיר מוריץ: בהחלט.

תמיר מוריץ: אז פה באמת אולי כדאי לומר שנעשה מאמץ, אני בעניין הזה מכיר, ונעשה מאמץ משמעותי להגיע לכלל המגזרים – למגזר הדרוזי, למגזר הערבי, למגזר החרדי.

תמיר מוריץ: כמו שנאמר פה על ידי ראש חטיבת רגולציה במשרד הבריאות, היו מעט מאוד ניגשים.

תמיר מוריץ: מה שנעשה על ידי הקופה כדי לפרסם את הליך הבחירה למועצה זה פרסום בעיתונות הכללית, החרדית והערבית.

תמיר מוריץ: מעבר לפרסום באתר הקופה.

ישראל אייכלר: אני רושם לי מהדברים שאתה אומר.

תמיר מוריץ: מעבר לזה אני יכול לומר שחברי הוועדה הציבורית עשו מאמצים עצמאיים, גם בהקשר הזה - - -, מאמצים עצמאיים להגיע לעוד אוכלוסיות שפחות הגישו מועמדות.

תמיר מוריץ: צריך להבין, והדברים שנאמרו פה בראשית הדיון, הם דברים שהתרחשו לפני סדר גודל של חמש שנים.

תמיר מוריץ: אנחנו חיים כרגע במציאות של תקנון אחר, תקנון חדש - - -

ישראל אייכלר: עשיתם תקנון חדש אחרי - - -

תמיר מוריץ: לא, לא, אבל התקנון, אנחנו עובדים לפי - - -

ישראל אייכלר: אז אפשר לעשות תקנון חדש יותר, לעדכן את התקנון.

תמיר מוריץ: לצורך העניין, כרגע התקנון כמו שהוא הוא התקנון שמנחה את הקופה.

תמיר מוריץ: כמו שהבנתם, הבחירות הרלוונטיות לא נעשות על ידי הקופה.

תמיר מוריץ: לכן היה ההרחבה החשובה - - -

ישראל אייכלר: על ידי הוועדה הציבורית.

תמיר מוריץ: נעשית על ידי ועדה ציבורית - - -

ישראל אייכלר: אני חושב שזה ניהול לא הוגן.

תמיר מוריץ: רק שנייה אדוני, בדיוק כמו בקופות אחרות, זה בדיוק העניין הזה אושר על ידי משרד הבריאות.

תמיר מוריץ: זה לצורך העניין, אפילו יתקנו אותי אם אני טועה, זה נעשה בהובלת משרד הבריאות.

תמיר מוריץ: זאת אומרת יש פה הרחבה - - -

ישראל אייכלר: בשעתו, כן.

תמיר מוריץ: לא, גם אחרי.

תמיר מוריץ: גם אחרי.

תמיר מוריץ: התקנונים החדשים יותר של כללית ושל לאומית - -

ישראל אייכלר: הם באו אחרי.

תמיר מוריץ: עובדים על אותו מנגנון ובאו אחרי.

ישראל אייכלר: נצטרך לתקן את זה.

ישראל אייכלר: אני רוצה להודות לך, ד"ר תמיר מוריץ, אני רוצה להגיד שייצגת בכבוד את המאוחדת גם כמשפטן וגם במצב שאתה היית הנציג היחיד.

ישראל אייכלר: אגב, כשהם צריכים אותו, את הציבור החרדי, הם באים בהמוניהם, לא שולחים לחזית את המשפטן בלבד.

ישראל אייכלר: באים מהראש, מהמנכ"ל עד אחרון העובדים.

ישראל אייכלר: אבל זה רק מוסיף את החשיבות של היותך כאן.

ישראל אייכלר: אני רוצה עכשיו להגיע לסיכום.

ישראל אייכלר: הוועדה פונה לסגן שר הבריאות הרב יעקב ליצמן לדאוג לכל עובדי משרד הבריאות והרגולציות בכל הדרגות, שיהיה ייצוג הולם לכל המגזרים בכל קופות החולים, במועצות ובהנהלות, שיהיו שם חרדים וערבים ואתיופים וגברים ונשים ודרוזים וכל מי שחבר בקופה שתהיה לו זכות בחירה לקבוע מי יהיו ההנהלות בלי להתערב, כמובן, בדרגים המקצועיים הרפואיים והעבודה הרפואית.

ישראל אייכלר: הוועדה רושמת לפניה שהיו שינויים בתקנון שהוקם במקום הבחירות של בוחרי הקופה, חברי הקופה, הוקמה ועדה ציבורית שמונה שופט, פרופסור מהאוניברסיטה ואיש בנק ישראל שלכל הדעות בוועדה אינם מייצגים את ציבור הבוחרים, הם מייצגים את האליטה השלטת במדינת ישראל וזה ממש כעין דיקטטורה שהם קובעים גם את המועצה וגם תנאי הסף, גם את ההנהלה והם חברי ועדת האיתור.

ישראל אייכלר: אנחנו חושבים שהגיע הזמן לדמוקרטיה גם בקופות החולים, בפרט בקופות החולים שהיו דמוקרטיות עוד לפני מוסדות השלטון האחרים, ולכן אנחנו מבקשים ממשרד הבריאות לבקש מקופות החולים כולן לעשות תקנון, להתאים את התקנון לשנת 2018 של רב תרבותיות ושל ייצוג הולם לכל הציבורים.

ישראל אייכלר: שהציבור יבחר את המועצה, את הוועידות, את המועצות ואת ההנהלות.

ישראל אייכלר: ושיהיו שקופים, הכל יהיה שקוף, כולל השמות.

ישראל אייכלר: הוועדה רשמה לפניה שפרסום השמות של האנשים הציבוריים, אלה ששולטים בציבור, שיהיה רשום בכל האתרים של הקופות.

ישראל אייכלר: זאת אומרת שלא יהיה סודות פה.

ישראל אייכלר: זה לא איזה גילדה של, איך קראו להם בצרפת, היו מסדרים סודיים, הבונים החופשיים.

ישראל אייכלר: אני לא רוצה שיהיו פה בונים חופשיים.

ישראל אייכלר: זה התחיל בצרפת אני חושב.

ישראל אייכלר: בכל העולם זה היה.

ישראל אייכלר: נגמרה התקופה הזאת.

ישראל אייכלר: היום אנחנו בתקופה של שקיפות ציבורית ואנחנו צריכים לעשות את התקנונים, לדרוש מהם כצרכנים.

ישראל אייכלר: וכל קופה שלא תעמוד זה תצטרך להיות יציאה המונית של ציבורים של לקוחות והקופה הראשונה שתהיה הכי שקופה היא תקבל את הכי הרבה אנשים מהמגזרים מהאוכלוסייה החרדית והערבית.

ישראל אייכלר: ועוד ועוד ציבורים שלא צריך למנות אותם אבל הם גם מתוייגים ככל מיני פריפריות ואחרים.

ישראל אייכלר: כולם צריכים לקום ולהתקומם נגד הדיקטטורה השלטונית בכספם.

ישראל אייכלר: במיליארדים מיליארדים.

ישראל אייכלר: על כל טופס 17 אם אתה לא מקושר אתה צריך להילחם.

ישראל אייכלר: זה שייך לכל אזרח, אני קורא לכל האזרחים להיות שותפים פעילים בכל הקופות.

ישראל אייכלר: לדרוש ייצוג הולם באופן דמוקרטי, באופן שקוף, לא פחות מאשר בעיריות ובכנסת.

ישראל אייכלר: אני אבקש ממשרד הבריאות ולקופת חולים להודיע לוועדה תוך 20 יום מתי הם מתכוונים לקיים בחירות שקופות בקופות החולים ובפרט בקופת חולים מאוחדת שזה נושא הפניות.

ישראל אייכלר: אנחנו מבקשים מסגן שר הבריאות למנות ועדה קבועה לקופת חולים מאוחדת עד שיהיו בחירות מסודרות על פי תקנון מסודר כפי שהיה בעבר וכפי שצריך להיות בעתיד לפני הקמת הוועדות הציבוריות הבלתי מייצגות.

ישראל אייכלר: אנחנו מבקשים מקופת חולים מאוחדת להכניס להנהלה לפחות שיהיו שם 10 אנשים בדירקטוריון, להכניס לפחות נשים, ערבים, דרוזים.

ישראל אייכלר: וכל מגזר שיהיה שם לפי מספר החברים שיש להם מאותו מגזר, פחות או יותר, אני לא יכול להיות מדויק.

תמיר מוריץ: זה לא בקשה לקופת חולים מאוחדת, אדוני.

ישראל אייכלר: היא יכולה אבל לבקש שינוי התקנון.

ישראל אייכלר: אז אני מבקש מקופת חולים לבקש ממשרד הבריאות שינוי התקנון שיאפשר להם לתת בדירקטוריון ייצוג לכל הסוגים והקבוצות שיש בהם לקוחות שיהיו מיוצגים גם בדירקטוריון, גם במועצה ובכל מוסדות הקופה.

ישראל אייכלר: ואותו דבר אנחנו דורשים מקופות אחרות גם, למען ההגינות.

ישראל אייכלר: אנחנו לא נבקש ממאוחדת מה שאנחנו לא מבקשים מאחרים.

ישראל אייכלר: אני לא יודע אל מי אפשר לפנות נגד הקרטל הזה שכל הקופות עושות אותו בתקנון.

ישראל אייכלר: אני רואה בזה קרטל עסקי.

ישראל אייכלר: כמו שאתה לא תאפשר, אני אומר לך את זה כרגולטור, בין בזק ופרטנר ופלאפון וסלקום לעשות את אותו הדבר כי יש מפקח על אינטרסים - - -

מוריס דורפמן: זה בסדר אם יהיה להם אותו תקנון.

מוריס דורפמן: אם זה יתנהל בדרך שאתה מרגיש איתה בנוח וכולם מתנהלים באותה דרך אז יהיה להם אותו תקנון.

מוריס דורפמן: הבעיה היא לא בזה שיש אותו תקנון- - -

ישראל אייכלר: לא, שיש תקנון מקביל.

ישראל אייכלר: אני מדבר על ההקבלות לא על - - - למשל התנאי סף ודברים כאלה.

ישראל אייכלר: הקופה צריכה לשנות את התקנון משר הבריאות לא לשים תנאי סף דרקוניים כך שתהיה אפשרות ייצוג הולם לחברי מאוחדת שזה 40% מחברי הקופה גם לחרדים, גם לערבים שאין להם תואר אקדמאי שלא רלוונטי.

ישראל אייכלר: אגב, אני רוצה לנצל את העובדה שאתם פה שאמרתי את זה פעמים רבות – אין חוק בנציבות שירות המדינה שאדם צריך להיות בעל תואר אקדמאי.

ישראל אייכלר: אנשים לא יודעים את זה.

ישראל אייכלר: זה הנציבות החליטה מטעם עצמה, בלי חוק, שקובעים סף של תואר ראשון, שני, לכל מיני תפקידים שאינם רלוונטיים, תארים שאינם רלוונטיים לתפקיד.

ישראל אייכלר: וכולם הלכו אחריהם כולל המגזר הפרטי של הבנקים ודומיהם, לפי הנציבות.

ישראל אייכלר: כולל הכנסת, אגב.

ישראל אייכלר: אני כבר מחיתי על זה בכנסת כי הכנסת סוברנית, היא בכלל לא כפופה לנציבות שירות המדינה, שהיא לא תעשה דבר כזה.

ישראל אייכלר: ולכנסת יש איזשהי פתיחות בעניין הזה, אבל עדיין זה רעה חולה.

ישראל אייכלר: זה הדיקטטורה השקטה שהשתלטה על הבירוקרטיה הישראלית של תארים אקדמאים.

ישראל אייכלר: אגב, זה מפרנס הרבה מרצים ומכשירים ומוסדות להכשרה.

ישראל אייכלר: ורוב האנשים שעוסקים בדברים האלה אומרים שהתארים שיש להם אינם רלוונטיים בכלל לתפקיד.

ישראל אייכלר: אני מדבר על תפקידים מנהליים ופקידותיים, אני לא מדבר על תפקידים מקצועיים, ששם כמובן שצריך תואר למקצוע.

ישראל אייכלר: צריך להיות רואה חשבון, צריך להיות עורך דין, צריך להיות רופא וצריך ללמוד את המקצוע.

ישראל אייכלר: אבל בשביל להיות פקיד או להיות מנהל או להיות דירקטור או צריך להיות מהגילדה של מפלגה מסוימת שאפילו עשתה עכשיו נבחרת דירקטורים שכל הדירקטורים צריכים לקחת רק מאותה קבוצה שזה ממש להבטיח את שלטונם ב-20 שנה הבאות.

ישראל אייכלר: אבל זה כל מיני דברים פילוסופיים ששייכים אליי כאיש ציבור פוליטי.

ישראל אייכלר: מה ששייך לקופת חולים מאוחדת מאוד ספציפי.

ישראל אייכלר: לא רק מאוחדת, כל הקופות חולים.

ישראל אייכלר: זה מדיד לדעת כמה ערבים יש להם, כמה נשים יש להם, כמה אתיופים יש להם, כמה חרדים יש להם.

ישראל אייכלר: שיתנו להם ייצוג הולם.

ישראל אייכלר: זה כל המטרה.

ישראל אייכלר: ואני מבקש, כמו שיש נגישות לכל מיני קבוצות ואוכלוסיות צריכה להיות נגישות למועצה ולהנהלה, לשנות את הסף, את תקנון הסף שמונע גישה לבעלי אנשים שאין להם תארים אקדמאיים.

ישראל אייכלר: אני חושב שמיציתי את הדיון.

ישראל אייכלר: תודה רבה שהייתם פה ושיהיה בהצלחה.